17392 O’zbekiston Respublikasi Xalq ta'lim vazirligi 04/05/2020 19/05/2020 65\nЎзбекистон Республикаси Президентининг “Ўзбекистон Республикаси Халқ таълими тизимини 2030 йилгача ривожлантириш концепциясини тасдиқлаш тўғрисида” 2019 йил 29 апрелдаги ПФ–5712-сон Фармони ижросини таъминлаш ҳамда халқ таълими муассасалари ходимларини қайта тайёрлаш ва уларнинг малакасини оширишга асосланган узлуксиз касбий ривожлантириш тизимини тубдан такомиллаштириш мақсадида:\n1. Қуйидагилар халқ таълими муассасаларининг раҳбар, ўқитувчи, методист, психолог, дефектолог ва кутубхоначи ходимларини (кейинги ўринларда – халқ таълими ходимлари) қайта тайёрлаш ва уларнинг малакасини оширишга асосланган узлуксиз касбий ривожлантириш тизимини тубдан такомиллаштиришнинг асосий йўналишлари этиб белгилансин:\nхалқ таълими ходимларини узлуксиз касбий ривожлантиришнинг эҳтиёжларга асосланган самарали миллий тизимини жорий этиш ва такомиллаштириш;\nхалқ таълими ходимларида илғор педагогика ва инновацион технологияларни эгаллаш ҳамда уларни мактаблардаги ўқув жараёнига самарали татбиқ этиш кўникмаларини ривожлантириш;\nхалқ таълими ходимларининг ўз касбий маҳорати ва педагогик фаолияти самарадорлигини мунтазам ошириб боришини қўллаб-қувватлаш;\nқайта тайёрлаш ва малака ошириш таълим муассасаларидаги ўқув жараёнига чет эллик мутахассисларни жалб қилиш, халқ таълими ходимларининг ривожланган мамлакатлар таълим ва илмий-тадқиқот муассасаларида малака ошириши, докторантура ва стажировка ўташларини ташкил этиш;\nхалқ таълими муассасалари раҳбарлари – таълим соҳаси менежерлари ва ўқитувчилар касбий компетенциялари савиясини белгилашнинг миллий стандартлари тизимини амалиётга жорий этиш;\nхалқ таълими муассасалари раҳбар ва ўқитувчиларини танлаш, ишга қабул қилиш ҳамда узлуксиз касбий ўстиришнинг сертификациялашга асосланган шаффоф ташкилий-ҳуқуқий механизмини жорий этиш;\nқайта тайёрлаш ва малака ошириш таълим муассасаларида илмий-тадқиқот ишларини ривожлантириш, самарадорлигини ошириш, уларга иқтидорли ёш педагогларни жалб қилиш ҳамда тадқиқот натижаларини амалиётга кенг жорий этиш;\nқайта тайёрлаш ва малака ошириш таълим муассасалари профессор-ўқитувчиларининг турли инновацион, амалий ва фундаментал тадқиқотлар лойиҳалари танловларида қатнашишларини йўлга қўйиш;\nсоҳага инвестицияларни кенг жалб қилиш ва шартнома асосида хизматлар кўрсатиш кўламини кенгайтириш.\nА.Авлоний номидаги Халқ таълими тизими раҳбар ва мутахассис ходимларини қайта тайёрлаш ва малакасини ошириш институти негизида Абдулла Авлоний номидаги Халқ таълими вазирлиги академиясини (кейинги ўринларда – Академия) ташкил этиш;\nхалқ таълими ходимлари томонидан ўқув-семинарлар, тренинглар ва конференцияларда фаол иштирок этиш орқали муқобил шаклларни назарда тутувчи малака оширишнинг кредит-модуль тизимини босқичма-босқич жорий этиш;\nхалқ таълими ходимларини қайта тайёрлаш ва уларнинг малакасини ошириш бўйича ҳудудий марказлар тузилмасидаги методик хизмат бўлимларини ҳамда Қорақалпоғистон Республикаси Халқ таълими вазирлиги, Тошкент шаҳар халқ таълими бош бошқармаси ва вилоятлар халқ таълими бошқармалари ҳузуридаги туманлараро умумтаълим муассасаларини методик таъминлаш марказларини тугатган ҳолда Қорақалпоғистон Республикаси Халқ таълими вазирлиги, Тошкент шаҳар халқ таълими бош бошқармаси ва вилоятлар халқ таълими бошқармаларининг менторлик хизмати бўлимларини, шунингдек, туман (шаҳар) халқ таълими бўлимларининг менторлик хизмати шўъбаларини ташкил этиш;\nХалқ таълими вазирлиги тасарруфидаги Республика таълим маркази ва Қорақалпоғистон Республикаси Халқ таълими вазирлиги ҳузуридаги Республика ўқув-методика марказининг “методист”, Қорақалпоғистон Республикаси Халқ таълими вазирлиги, Тошкент шаҳар халқ таълими бош бошқармаси ва вилоятлар халқ таълими бошқармалари, шунингдек, туман (шаҳар) халқ таълими бўлимларининг “умумтаълим фанлари бўйича методист” лавозимлари ўрнига “ментор” (устоз, мураббий) лавозимини жорий этиш.\nХалқ таълими ходимларини узлуксиз касбий ривожлантириш тизимини янада такомиллаштириш бўйича “Йўл харитаси” 2-иловага мувофиқ тасдиқлансин;\nХалқ таълими вазирлиги академиясининг тузилмаси 3-иловага мувофиқ;\nПедагогик маҳорат институтларининг намунавий тузилмаси 4-иловага мувофиқ тасдиқлансин.\n4. Қуйидагилар Академиянинг асосий вазифалари этиб белгилансин:\nхалқ таълими ходимларининг касбий ва бошқарув компетенциялари, илғор педагогик ва ахборот-коммуникация технологиялардан фойдаланиш, тадқиқотчилик ва мустақил фикрлаш кўникмаларини ривожлантириш;\nқайта тайёрлаш ва малака оширишнинг самарали шаклларини (масофадан, аралаш, якка тартибда ўқитиш ва бошқалар) жорий этишнинг илмий-методик ва ташкилий-методик асосларини ишлаб чиқиш;\nхалқ таълими соҳасини ривожлантириш, шу жумладан халқ таълими ходимларини қайта тайёрлаш ва малакасини ошириш тизимини такомиллаштириш бўйича назарий ва амалий тадқиқотларни олиб бориш;\nхалқ таълими ходимларини қайта тайёрлаш ва малака ошириш жараёнларига истиқболли таълим технологияларини жорий этиш;\nэлектрон-рақамли таълим муҳитини жорий этиш орқали тингловчиларга эҳтиёжларга асосланган малака ошириш имкониятини тақдим этиш;\nхалқ таълими ходимларининг базавий олий таълимдан кейинги таълими узвийлиги ва узлуксизлигини таъминлаш, педагогика соҳасининг турли йўналишлари бўйича олий малакали мутахассисларни (PhD ва DSc) тайёрлаш;\nинтилувчан, ишчан ва истиқболли ёш ходимларнинг менежерлик кўникмаларини ривожлантириш орқали халқ таълими муассасалари раҳбар лавозимларига юқори малакали кадрлар заҳирасини шакллантириш ҳамда вакант лавозимларга тавсия этиш.\n5. Қуйидагилар Педагогик маҳорат институтларининг асосий вазифалари этиб белгилансин:\nхалқ таълими ходимларини қайта тайёрлаш ва малакасини оширишни ўқитишнинг илғор шакл ва усулларини, масофадан ўқитишни ва мустақил таълим олишни қўллаб-қувватловчи техника ва рақамли технологияларни кенг жорий этган ҳолда ташкил этиш;\nхалқ таълими ходимларини қайта тайёрлаш ва малакасини ошириш бўйича таълим дастурларини такомиллаштириш юзасидан ўқув-методик ишларни олиб бориш;\nўқув-тарбия жараёнининг амалиёт билан ўзаро самарали ҳамкорлигини таъминлаш, таянч мактабларда ўқитувчиларнинг узлуксиз малака ошириш ўқувларини ташкил этиш;\nхалқ таълими ходимларининг ўқув-методик ишларни олиб бориш кўникмаларини ривожлантириш.\nАкадемия халқ таълими ходимларини тайёрлаш, қайта тайёрлаш ва малакасини оширишга масъул таълим ва илмий-тадқиқот муассасаси, шунингдек, ҳудудий Педагогик маҳорат институтлари учун таянч таълим муассасаси ҳисобланади ҳамда уларнинг ўқув, методик ва илмий фаолиятини мувофиқлаштиради;\nАкадемия ва Педагогик маҳорат институтларининг ходимларига олий таълим муассасаларининг тегишли лавозимлари учун белгиланган меҳнатга ҳақ тўлаш миқдорлари ва шартлари татбиқ этилади.\nБунда, бир нафар ўқитувчи ҳисобига тўғри келадиган тингловчилар нисбатининг чекланган нормативлари олий таълим муассасалари учун белгиланган бир нафар ўқитувчи ҳисобига талабалар сони нисбатининг чекланган нормативларидан 25 фоиз паст этиб белгиланади;\nАкадемия ва Педагогик маҳорат институтларига бюджетдан ташқари маблағларни эркин тасарруф этиш, хусусан, ходимларни моддий рағбатлантириш учун йўналтириш ҳуқуқи берилади.\n7. Академия ва Педагогик маҳорат институтлари ходимларининг чекланган сони профессор-ўқитувчи, ўқув-ёрдамчи ҳамда техник ва хизмат кўрсатувчи ходимлар сонини инобатга олмаган ҳолда 424 нафар этиб белгилансин.\nходимларининг белгиланган умумий сони доирасида Академия ва Педагогик маҳорат институтларининг ташкилий тузилмаларига ўзгартиришлар киритиш;\nАкадемия ва Педагогик маҳорат институтларининг раҳбарларини мустақил тайинлаш ва лавозимдан озод этиш;\nхалқ таълими ходимларининг узлуксиз таълими жараёнларига рақамли технологияларни жорий этиш ҳисобига тежалган маблағларни халқ таълими тизимини ривожлантиришга йўналтириш;\nАкадемия ва Педагогик маҳорат институтларининг ходимларини вазирликнинг Халқ таълими соҳасидаги ислоҳотларга кўмаклашиш жамғармаси маблағлари ҳисобидан рағбатлантириш бўйича қарорлар қабул қилиш ҳуқуқи берилсин.\n8. Менторлик хизмати бўлимлари бошлиқлари, шўъба мудирлари ва менторларнинг иш ҳақи миқдори 2021 йил 1 январдан бошлаб олий тоифали ўқитувчининг базавий тариф ставкаси миқдорига нисбатан қуйидагича нисбатда:\nреспублика даражасидаги – 1,3 бараварга;\nвилоят даражасидаги – 1,2 бараварга;\nтуман (шаҳар) даражасидаги – 1,1 бараваргача ошириш белгилансин.\n9. Халқ таълими вазирлиги:\nуч ой муддатда бугунги кунда фан методисти лавозимида фаолият кўрсатаётган ходимларни мутахассислик фани бўйича умумий ўрта таълим муассасалари ўқитувчиларининг аттестация натижаларини баҳолаш мезонлари асосида синовдан ўтказсин;\nсиновдан ўтмаган методистларни 2021 йил 1 январга қадар бошқа ишга жойлаштириш чораларини кўрсин.\n10. 2021 йил 1 январдан бошлаб босқичма-босқич умумий ўрта таълим муассасалари раҳбарлари учун даврийлиги 3 йилдан ва ўқитувчилар учун даврийлиги 5 йилдан иборат мажбурий касбий сертификатлаш тартиби жорий этилсин.\nРаҳбар ва ўқитувчи ходимларни касбий сертификатлаш ва иккинчи малака тоифасини бериш жараёнини навбатдаги малака ошириши билан уйғунлаштирилган ҳолда унинг натижаларига кўра амалга ошириш механизми йўлга қўйилсин.\nкасбий сертификатлаш мазкур соҳадаги илғор хорижий тажрибалар асосида Халқ таълими вазирлиги томонидан амалга оширилади;\nмалака ошириш якуни натижаларига кўра раҳбар ва педагог ходимлар учун касбий сертификатлаш ҳамда тегишли малака тоифаси синови ўтказилади ҳамда мазкур синов натижаларига мувофиқ ходимга касбий сертификат ва тегишли малака тоифаси берилади;\nкасбий сертификатлашга малака тоифасига эга бўлмаган ҳамда иккинчи малака тоифасига эга ўқитувчилар жалб қилинади;\nпедагогика йўналишидаги олий таълим муассасалари битирувчилари педагогик фаолиятни бошлаганларидан 1 йилдан кейин касбий сертификатлашга жалб қилинади;\nмалака тоифасига эга бўлмаган олий маълумотли ўқитувчи касбий сертификат олганидан сўнг унинг меҳнатига ҳақ тўлаш шартлари иккинчи малака тоифасига эга ўқитувчиларга тенглаштирилади;\nкасбий сертификатлаш ва малака синовларида қатнашиш учун талабгорлардан базавий ҳисоблаш миқдорининг 75 фоизи миқдорида йиғим ундирилади;\nбунда, йиғимнинг 25 фоизи Ўзбекистон Республикасининг Давлат бюджети даромадига, 25 фоизи Халқ таълими вазирлигининг Халқ таълими соҳасидаги ислоҳотларга кўмаклашиш жамғармасига, қолган 50 фоизи Халқ таълими вазирлиги ҳузуридаги Assesment марказига йўналтирилади.\n12. Умумий ўрта таълим муассасалари раҳбарлари ва ўқитувчиларини касбий сертификатлаш жараёнларини ташкил этиш, мазкур ходимларнинг малака савияси ва мактаб ўқувчиларининг билимини холис баҳолашни таъминлаш мақсадида Халқ таълими вазирлиги ҳузуридаги Assesment маркази ташкил қилинсин.\nAssesment марказининг тузилмаси 5-иловага мувофиқ тасдиқлансин.\nAssesment марказининг фаолиятини молиялаштириш Ўзбекистон Республикасининг Давлат бюджети ҳисобидан амалга оширилсин.\nAssesment марказининг бюджетдан ташқари маблағларидан эркин тасарруф этиш, хусусан, ходимларни моддий рағбатлантириш учун йўналтириш ҳуқуқи берилсин.\nХалқ таълими вазирига Assesment марказининг чекланган штатлари доирасида унинг тузилмасига ўзгартиришлар киритиш ҳуқуқи берилсин.\n13. Ўзбекистон Республикаси Халқ таълими вазирлиги:\nAssesment маркази ҳамда Академия ва Педагогик маҳорат институтларининг уставлари ва штатлар жадвалларини;\nAssesment маркази раҳбар ва мутахассис ходимлари, шунингдек, ментор лавозимларининг малака тавсифларини;\nАкадемия ва Педагогик маҳорат институтларини ўқитишнинг замонавий жиҳозлари, асбоб-ускуналари ва техник воситалари, шу жумладан, табиий фанларнинг замонавий STEAM лабораториялари билан жиҳозлаш меъёрларини тасдиқласин.\nб) 2021 йил 1 сентябрга қадар:\nхалқ таълими ходимларининг узлуксиз касбий ривожлантириш тизими фаолиятини ташкил қилиш ва уларнинг малака ошириши жараёнларини мониторинг қилувчи ягона маълумотлар базасига асосланган электрон платформани жорий этсин.\nв) Бандлик ва меҳнат муносабатлари вазирлиги, Олий ва ўрта махсус таълим вазирлиги ва Адлия вазирлиги билан биргаликда 2020 йил 15 декабрга қадар:\nумумий ўрта таълим муассасалари раҳбарлари ва ўқитувчилари касбий малака савиясини белгилашнинг миллий стандартларини ишлаб чиқсин ва тасдиқласин.\nг) Бандлик ва меҳнат муносабатлари вазирлиги ва Адлия вазирлиги билан биргаликда 2021 йил 1 январга қадар:\nумумий ўрта таълим муассасалари раҳбарлари ва ўқитувчиларини касбий сертификатлашдан ўтказиш тартибини тасдиқласин;\n14. Ўзбекистон Республикаси Президентининг 2018 йил 5 сентябрдаги “Халқ таълими тизимига бошқарувнинг янги тамойилларини жорий этиш чора-тадбирлари тўғрисида”ги ПҚ-3931-сон қарори 4-бандининг “б” кичик банди қуйидаги мазмундаги олтинчи хатбоши билан тўлдирилсин:\n“Умумий ўрта таълим муассасалари раҳбарлари ва ўқитувчиларининг фаолиятини касбий сертификатлаш синовида қатнашиш учун талабгорлардан ундириладиган давлат божи миқдорининг 75 фоизи”;\nолтинчи – йигирма биринчи хатбошилар, мос равишда, еттинчи – йигирма иккинчи хатбошилар деб ҳисоблансин.\n15. Ўзбекистон Республикаси Президенти ва Ҳукуматининг айрим қарорлари 6-иловага мувофиқ ўз кучини йўқотган деб ҳисоблансин.\n16. Ўзбекистон Республикаси Молия вазирлиги 2021 йилдан бошлаб Ўзбекистон Республикасининг Давлат бюджети параметрларида мазкур қарорни амалга ошириш билан боғлиқ зарур маблағларни назарда тутсин.\n17. Ўзбекистон Республикаси Халқ таълими вазирлиги Адлия вазирлиги, бошқа манфаатдор вазирлик ва идоралар билан биргаликда икки ой муддатда қонун ҳужжатларига ушбу қарордан келиб чиқадиган ўзгартириш ва қўшимчалар тўғрисида Ўзбекистон Республикаси Вазирлар Маҳкамасига таклифлар киритсин.\n18. Мазкур қарорнинг ижросини назорат қилиш Ўзбекистон Республикасининг Бош вазири А.Н. Арипов ва Ўзбекистон Республикаси Президентининг маслаҳатчиси А.А. Абдувахитов зиммасига юклансин.\n2020 йил “___” майдаги ПҚ–_____-сон қарорига\nХалқ таълими ходимларини узлуксиз касбий ривожлантириш тизимининг\nХалқ таълими ходимларини узлуксиз касбий ривожлантириш тизимини янада такомиллаштириш бўйича\nI. Халқ таълими ходимларини узлуксиз касбий ривожлантириш тизимининг меъёрий-хуқуқий базасини такомиллаштириш\nХалқ таълими ходимларини қайта тайёрлаш ва уларнинг малакасини ошириш тўғрисида Низомни тасдиқлаш.\n1. Халқ таълими ходимларини қайта тайёрлаш ва уларнинг малакасини ошириш тўғрисида Низом лойиҳасини ишлаб чиқиш.\n2. Низом лойиҳасини манфаатдор вазирлик ва идоралар билан келишиш ва тасдиқлаш.\nХалқ таълими вазирлиги академияси уставини ва Педагогик маҳорат институтларининг намунавий уставларини ишлаб чиқиш ва тасдиқлаш.\n1. Академия устави ва Педагогик маҳорат институтларининг намунавий уставларини ишлаб чиқиш.\n2. Уставлар лойиҳаларини ўрнатилган тартибда тасдиқлаш ва давлат хизматлари марказларида рўйхатдан ўтказиш.\n3. Академия ва Педагогик маҳорат институтлари таркибий бўлинмалари низомлари лойиҳаларини ишлаб чиқиш ва тасдиқлаш.\nХалқ таълими вазирлиги академияси уставини ва Педагогик маҳорат институтларининг намунавий штатлар жадвалларини ишлаб чиқиш ва тасдиқлаш.\nАкадемия устави ва Педагогик маҳорат институтларининг намунавий штатлар жадвалларини ишлаб чиқиш ва тасдиқлаш.\nХалқ таълими ходимларини қайта тайёрлаш курслари битирувчиларининг якуний давлат аттестацияси тўғрисида Низомни ишлаб чиқиш ва тасдиқлаш.\nХалқ таълими ходимлари малака ошириш курслари тингловчиларининг якуний аттестацияси тўғрисидаги Низомни ишлаб чиқиш ва тасдиқлаш.\n1. Низомлар ва тегишли буйруқ лойиҳаларини ишлаб чиқиш ва белгиланган тартибда тасдиқлаш.\n2. Тингловчилар билимини баҳолаш механизмларини ва тегишли норматив ҳужжатларни ишлаб чиқиш ва амалиётга жорий этиш.\nУмумий ўрта таълим муассасалари раҳбарлари ва ўқитувчиларининг касбий малака савиясини белгилашнинг миллий стандартларини ишлаб чиқиш ва тасдиқлаш.\n1. Умумий ўрта таълим муассасалари раҳбарлари ва ўқитувчиларининг касбий малака савиясини белгилашнинг миллий стандартлари лойиҳасини ишлаб чиқиш.\n2. Касбий малака савиясини белгилашнинг миллий стандартлари лойиҳасини манфаатдор вазирлик\nва идоралар билан келишиш ва тасдиқлаш.\nХалқ таълими муассасалари хизматчиларнинг асосий лавозимлари ва ишчилар касблари классификаторига ментор лавозимини киритиш.\nМентор лавозимининг малака тавсифларини ишлаб чиқиш ва асосий лавозимлари ва ишчилар касблари классификаторига киритиш.\nУмумий ўрта таълим муассасалари раҳбарлари учун даврийлиги\n3 йилдан иборат, педагоглар учун даврийлиги 5 йилдан иборат касбий сертификатлаш тартибини ишлаб чиқиш.\n1. Мактаб директорлари ва педагоглар фаолиятини касбий сертификатлаш тартиби лойиҳасини ишлаб чиқиш.\n2. Мактаб директорлари ва педагоглар фаолиятини касбий сертификатлаш тартиби лойиҳасини манфаатдор вазирлик ва идоралар билан келишиш ва Ўзбекистон Республикаси Вазирлар Маҳкамасига тасдиқлаш учун киритиш.\nМалака ошириш тизимидаги якуний аттестацияси ҳамда педагог кадрлар аттестацияси жараёнларини унификациялаш тартибини ишлаб чиқиш.\n1. Педагогларнинг малака оширганлик якуни натижаларига кўра уларга малака тоифасини бериш тартиби лойиҳасини ишлаб чиқиш.\n2. Педагогларнинг малака оширганлик якуни натижаларига кўра уларга малака тоифасини бериш тартиби лойиҳасини манфаатдор вазирлик ва идоралар билан келишиш ва Ўзбекистон Республикаси Вазирлар Маҳкамасига киритиш.\nII. Умумий ўрта таълим муассасалари раҳбарлари ва педагог кадрлари фаолиятини касбий сертификатлаш\nУмумий ўрта таълим муассасалари раҳбарлари ва ўқитувчиларининг фаолиятини касбий сертификатлашни жорий этиш.\n1. Касбий сертификатлашнинг мазмун-моҳиятини мактаб директорлари ва ўқитувчиларга тушунтириш ишларини ташкил қилиш.\n2. Мактаб раҳбарлари ва ўқитувчилари фаолиятини касбий сертификатлаш жараёнларини босқичма-босқич ташкил этиш.\nТаянч мактабларда узлуксиз малака ошириш ўқувларини ташкил этиш.\nПедагогик маҳорат институтлари билан ҳамкорликда таянч мактабларда фанлар кесимида ўқитувчиларнинг ишдан ажралмаган ҳолда ўтказиладиган (on-the-job training) ўқувларини ташкил қилиш.\nIII. Халқ таълими ходимларини узлуксиз касбий ривожлантириш тизимида таълим сифати ва самарадорлигини ошириш\nХалқ таълими ходимларининг узлуксиз касбий ривожлантириш тизими фаолиятини ташкил қилиш ва уларнинг малака ошириши жараёнларини мониторинг қилувчи ягона маълумотлар базасига асосланган электрон платформани яратиш ва амалиётга жорий этиш.\n1. Малака ошириш бўйича ягона маълумотлар базасини яратиш.\n2. Халқ таълими ходимларининг узлуксиз касбий ривожлантириш тизими фаолиятини ташкил қилиш ва ҳар бир ходимнинг ўз индивидуал траекториялари бўйича малака ошириши жараёнларини мониторинг қилувчи электрон платформани яратиш ва амалиётга жорий этиш.\nМасофадан қайта тайёрлаш ва малака ошириш тизимини такомиллаштириш ҳамда унинг имкониятларидан фойдаланиш самарадорлигини ошириш.\n1. Масофадан қайта тайёрлаш ва малака ошириш курслари (E-learning, Web-based training) сони ва қамровини ошириш;\n2. Масофадан малака оширишга жалб қилинганлар сонини йилига 5 фоиздан ошириб бориш орқали 2024 йилда\n25 фоизга етказиш.\nХалқ таълими ходимларини касбий ривожлантиришнинг замонавий турлари ва шаклларини кенг жорий этиш.\n1. Халқ таълими ходимларининг касбий эҳтиёжларидан келиб чиқиб, доимий равишда мақсадли, муаммоли, муаллифлик курсларини ташкил этиш (Micro learning);\n2. Раҳбар, мутахассис ва ўқитувчи ходимларнинг замонавий ахборот-коммуникация технологиялари ва хорижий тиллар бўйича саводхонлигини оширишга хизмат қилувчи медиакурслар яратиш ва жорий этиш;\n3. Анъанавий, масофавий ва бошқа шаклларини ўз ичига олган малака оширишнинг уйғунлашган (blended-learning) курсларни ташкил этиш.\nIV. Халқ таълими ходимларини қайта тайёрлаш ва уларнинг малакасини ошириш таълим муассасаларини\nмалакали кадрлар билан таъминлаш ва илмий-тадқиқот фаолиятини ривожлантириш\nПедагогик маҳорат институтларини юқори малакали профессор-ўқитувчи кадрлар билан таъминлаш мақсадида улар учун Халқ таълими вазирлиги академияси қошида ташкил этилган докторантурага мақсадли қабул квоталарини ажратиш.\n1. Мақсадли докторантурада ўқиш истагини билдирган талабгорлар рўйхатини шакллантириш ва ажратилган квоталарни ҳудудларга тақсимлаш.\n2. Белгиланган тақсимот асосида мақсадли докторантурага қабул қилиш жараёнини амалга ошириш.\nҲар йили май-ноябрь ойларида\nХалқ таълими вазирлиги, Инновацион ривожланиш вазирлиги\nМалака ошириш таълим муассасалари профессор-ўқитувчиларини умумий ўрта таълимни ривожлантириш ва педагоглар узлуксиз таълимининг долзарб муаммоларига доир илмий-тадқиқот ишларига жалб қилиш.\n1. Умумий ўрта таълим ва педагог кадрларни узлуксиз ривожлантириш муаммоларига йўналтирилган 5 йиллик илмий-тадқиқот ишлари дастурини ишлаб чиқиш ва жорий этиш.\n2. Мустақил тадқиқотчилар ва докторантлар таркибини ёш педагог кадрлар ҳисобига кенгайтириш.\nПрофессор-ўқитувчиларнинг турли инновацион, амалий ва фундаментал тадқиқотлар лойиҳалари танловларида қатнашишлари ва хорижий илмий-тадқиқот муассасаларида докторантура ва стажировка ўташларини йўлга қўйиш.\n1. Профессор-ўқитувчиларнинг хорижий ва республикамиздаги илмий-тадқиқот лойиҳалари танловларида иштирокини кенгайтириш бўйича чора-тадбирлар ишлаб чиқиш.\n2. Малака ошириш таълим муассасалари профессор-ўқитувчиларининг илмий-тадқиқот фаолиятини баҳолаш ва рағбатлантиришнинг рейтинг механизмини жорий этиш.\n3. Илмий-тадқиқот йўналишида хорижий турдош таълим муассасалари билан ҳамкорликни йўлга қўйиш.\nХалқ таълими вазирлиги, Инновацион ривожланиш вазирлиги,\nV. Халқ таълими тизимида менторлар фаолиятини ташкил этиш\nРеспублика таълим маркази, Қорақалпоғистон Республикаси Халқ таълими вазирлиги, Тошкент шаҳар халқ таълими бош бошқармаси ва вилоятлар халқ таълими бошқармалари, туман (шаҳар) халқ таълими бўлимларининг тузилмасига қуйидагиларни назарда тутувчи ўзгартиришларни киритиш:\nҚорақалпоғистон Республикаси Халқ таълими вазирлиги, Тошкент шаҳар халқ таълими бош бошқармаси ва вилоятлар халқ таълими бошқармаларида менторлик хизмати бўлимларини, шунингдек, туман (шаҳар) халқ таълими бўлимларининг менторлик хизмати шўъбаларини ташкил этиш;\nРеспублика таълим марказининг “методист”, Қорақалпоғистон Республикаси Халқ таълими вазирлиги, Тошкент шаҳар халқ таълими бош бошқармаси ва вилоятлар халқ таълими бошқармалари, шунингдек, туман (шаҳар) халқ таълими бўлимларининг “умумтаълим фанлари бўйича методист” лавозимлари ўрнига “ментор” лавозимини жорий этиш.\n1. Республика таълим маркази, Қорақалпоғистон Республикаси Халқ таълими вазирлиги, Тошкент шаҳар халқ таълими бош бошқармаси ва вилоятлар халқ таълими бошқармалари, туман (шаҳар) халқ таълими бўлимларининг тузилмасига ўзгартириш киритиш.\n2. Ментор лавозимининг малака тавсифларини ишлаб чиқиш ва тасдиқлаш.\nБунда, ментор лавозимига тажрибали, ташаббускор, узлуксиз камида 3 йиллик педагогик иш стажига эга фан ўқитувчиларини иш қабул қилишни назарда тутиш.\n3. Халқ таълими ходимларининг лавозимлар номенклатурасига тегишли ўзгартиришлар киритиш.\nБугунги кунда фан методисти лавозимида фаолият кўрсатаётган ходимларни мутахассислик фани бўйича умумий ўрта таълим муассасалари ўқитувчиларининг аттестация натижаларини баҳолаш мезонлари асосида синовдан ўтказиш.\n1. Фан методисти лавозимида фаолият кўрсатаётган ходимларни мутахассислик фани бўйича аттестация синовидан ўтказиш.\n2. Синовдан ўтмаган методистларни бошқа ишга жойлаштириш чораларини кўриш.\n2 февралга қадар\nVI. Халқ таълими ходимларини қайта тайёрлаш ва малака ошириш таълим муассасаларининг моддий-техника\nбазасини мустаҳкамлаш ва ривожлантириш\nХалқ таълими вазирлиги академияси ва Педагогик маҳорат институтларини зарур мебеллар, ўқув-лаборатория асбоб-ускуналари, видеоконференция қурилмалари, компьютер техникаси ва бошқа инвентарлар билан жиҳозлаш.\n1. Академия ва Педагогик маҳорат институтларини ўқитишнинг замонавий жиҳозлари, асбоб-ускуналари ва техник воситалари билан жиҳозлаш меъёрларини ишлаб чиқиш ва тасдиқлаш.\n2. Тасдиқланган меъёр асосида Академия ва Педагогик маҳорат институтларини зарур мебеллар, ўқув-лаборатория асбоб-ускуналари, видеоконференция қурилмалари, компьютер техникаси ва бошқа инвентарлар билан жиҳозлаш.\nХалқ таълими вазирлиги академияси ва Педагогик маҳорат институтларида табиий фанларнинг замонавий STEAM лабораторияларини ташкил этиш ва жиҳозлаш.\n1. Халқ таълими вазирлиги академияси ва Педагогик маҳорат институтларида замонавий STEAM лабораторияларини ташкил этиш ва жиҳозлаш учун зарур маблағларни ажратиш.\n2. Академия ва Педагогик маҳорат институтларида табиий фанларнинг замонавий STEAM лабораторияларини ташкил этиш ва жиҳозлаш\nйилдан бошлаб босқичма-босқич\nЎзбекистон Республикаси Давлат бюджети\nМолия вазирлиги, Халқ таълими вазирлиги\nА.Авлоний номидаги Халқ таълими вазирлиги академиясининг\nҲудудий Педагогик маҳорат институтларининг\nAssesment марказининг тузилмаси*\nБошқарув ходимларининг чекланган сони — 74 нафар.\nТехник ва ёрдамчи ходимлар сони белгиланган меъёрларга мувофиқ аниқланади.\n* Вазирликнинг бошқарув ходимлари умумий чекланган сонига киритилмайди.\n**Назорат синов материалларини ишлаб чиқишда ҳар бир фандан 2 нафардан (18 та фан) эксперт ва 2 нафар муҳаррир кўзда тутилган.\nЎзбекистон Республикаси Президенти ва Ҳукуматининг ўз кучини йўқотган деб эътироф этилаётган айрим қарорлари\n1. Ўзбекистон Республикаси Президентининг 2017 йил 26 сентябрдаги “Педагог кадрларни тайёрлаш, халқ таълими ходимларини қайта тайёрлаш ва уларнинг малакасини ошириш тизимини янада такомиллаштириш чора-тадбирлари тўғрисида”ги ПҚ–3289-сон қарори 1-бандининг учинчи хатбошиси ҳамда 2-9-бандлари.\n2. Ўзбекистон Республикаси Президентининг 2018 йил 5 сентябрдаги “Халқ таълими тизимига бошқарувнинг янги тамойилларини жорий этиш чора-тадбирлари тўғрисида”ги ПҚ–3931-сон қарорининг 2-банди, 3-бандининг “а” ва “б” кичик бандлари.\n3. Ўзбекистон Республикаси Вазирлар Маҳкамасининг 2017 йил 28 декабрдаги “Педагог ходимларни қайта тайёрлаш ва уларнинг малакасини оширишни ташкил этиш чора-тадбирлари тўғрисида”ги 1026-сон қарори.


Чемпионлар лигаси финалида ишлайдиган ҳакам номи маълум бўлди / Olamsport.com\n08:08Евро-2020 саралаши. Испания 5 та, Италия эса 9 та гол уриб ғалаба қозонди\t0 07:46F-1. 2013 йилдан бери қайд этилмаган натижа кузатилди\t0 07:21Дэвис Кубоги. Хачанов Россияга ғалаба келтирди\t0 06:58Қиличбозликни инновацион ривожлантиришга бағишланган йирик халқаро конференция ўтказилди\t0 06:18Тўртта гол киритилган Аргентина - Уругвай ўйинида Месси ва Суарес дарвозани ишғол қилди\t0 21:37Баҳодир полвон Бекчанов хонадонига ташриф\t0 21:16"Ростов" президенти: "Карпин барчасидан мамнун, у ҳеч қаерга кетишни истамаяпти"\t0 20:55Токио Олимпиадасига йўлланма олган бешкурашчиларимизга пул мукофоти топширилди\t0 20:33"Бу совринни ушлаш қўрқинчли"\t0 20:12Байроқдан жило олган спорт либос!\t0 19:51Антуан Гризманн: "Евро-2020да ғалаба қозонишга ҳаракат қиламиз"\t0 19:35"Ҳумо" хоккейчиси Фаластинга қарши ўйинда Ўзбекистон терма жамоаси футболчиларига омад тилади (ВИДЕО)\t0 19:30"Ҳумо" - "КРС-БСУ" ўйинидан кейин микс-зона ва матбуот анжумани (ВИДЕО)\t0 19:25Уч соат ичида 41 минг чипта ўз эгасини топди\t0 19:04Формула-1. Бразилия Гран-присида кутилмаган натижалар қайд этилди\t0\n14 май 17:41\nЧемпионлар лигаси финалида ишлайдиган ҳакам номи маълум бўлди\nТеглар : Чемпионлар Лигаси\n"Ливерпуль" ҳамда "Тоттенхэм" ўртасидаги Чемпионлар лигаси финал баҳсини бошқарадиган ҳакам номи эълон қилинди.\nФинални Дамир Скомина бошчилигидаги словениялик ҳакамлар бошқаради. Қанотларда Юре Прапортник, Роберт Вулкан ишлайди. Тўртинчи рефери Антонио Матео Лаос. VAR хонасида Данни Маккели, Пол ван Бокел, Феликс Зваер, Марк Борш ишлайди.\nЭслатиб ўтамиз, Дамир Скомина Парижда бўлиб ўтган ПСЖ ҳамда "Манчестер Юнайтед" ўртасидаги Чемпионлар лигаси 1/8 финал жавоб учрашувида ишлаган эди. Баҳс 3:1 ҳисобида "қизил иблислар" ғалабаси билан якунланган.\nЕвропа лигаси. 4-турнинг энг яхши футболчиси эълон қилинди 0\nЕвропа Лигаси. Ҳафта ўйинчиси номига даъвогарлар маълум қилинди 0\n"Арсенал" қаторасига 4 учрашувда ғалаба қозонолмади. Раҳбарият янги мураббий билан боғланди 0


Тарихдаги энг йирик эркин савдо келишуви 15 давлатни Хитой атрофида бирлаштирди. АҚШ бортдан ташқарида\nШарқий Осиё минтақасидаги 15 давлат тарихдаги энг йирик савдо келишувини имзолашди, бу келишув сайёрада яшовчи ҳар учинчи кишининг даромади ўсишини ваъда қилади ҳамда Доналд Трампнинг агрессив протекционизми ва Covid-19 пандемияси туфайли юзага келган вазиятда глобаллашув тарафдорларига жаҳон савдоси ўсиши ҳамда ҳамкорлик тикланишига умид бахш этади.\nRCEP номини олган ушбу келишув Хитой ва Жануби-Шарқий Осиё минтақаси давлатларини (Бруней, Вьетнам, Индонезия, Камбожа, Лаос, Малайзия, Мянма, Сингапур, Таиланд ва Филиппин), шунингдек, Австралия, Янги Зеландия, Япония ва Жанубий Кореяни Хитой атрофида бирлаштирди. АҚШ ва Европа Иттифоқидан кейинги дунёдаги учинчи йирик иқтисодиёт бўлган Хитой бунгача ҳеч қачон бундай кўп томонлама, айниқса ашаддий рақиб Япония билан келишув имзоламаганди.\nЭнди эса Хитой тарихдаги энг йирик келишув марказида – бунда Трампнинг ўзига хос «ҳиссаси» бор. Гап шундаки, RCEP бўйича музокаралар олиб борилган 8 йил мобайнида унинг Япония, Австралия ва Янги Зеландия каби йирик иштирокчилари параллел равишда Тинч океанининг иккинчи томонидаги давлатлар, жумладан, Канада ва АҚШ иштирокида Осиё-Тинч океани минтақасида эркин савдо ҳудуди ташкил этилишини кўзда тутувчи Транс-Тинч океани шериклиги (Trans-Pacific Partnership, TPP) блокини ташкил этишганди.\nБарак Обама президентлиги даврида, 2016 йил февралида Тинч океани минтақаси давлатлари билан трансчегаравий ҳамкорлик келишуви имзоланганди. Аммо Трамп бу ғоядан воз кечди ва 2017 йилда бундай ҳамкорлик мамлакат манфаатларига зид эканини айтиб, Американи музокаралардан олиб чиқди. Бу эса RCEP ташкил этилишини жадаллаштирди. Бу келишув якшанба куни Жануби-Шарқий Осиё давлатлари ассоциациясининг (АСЕАН) онлайн-саммитида имзоланган ва барча иштирокчилар келишувни ратификация қилгач кучга киради, бунинг учун яна бир неча йил кетади.\nУшбу келишув Осиёдаги савдо шерикларига бир-бирининг бозорига кириш ҳуқуқини беради, келишув доирасида паст қийматли савдо божлари амал қилади, электрон савдонинг янги қоидалари тизимлаштирилади, товарлар ишлаб чиқарилган давлатларни белгилашнинг унификациялашган қоидалари қўлланган ҳолда етказмалар занжири мустаҳкамланади. Бу эса айниқса минтақанинг қашшоқ мамлакатларида иқтисодий ўсиш тезлашишини ҳамда юқори турмуш даражасини ваъда қилади. Блок янада кенгайиши, кейинроқ унинг таркибига Ҳиндистон ҳам кириши мумкин.\nКелишув турли даражадаги иқтисодиётга эга давлатлар – қашшоқ Лаос ва бадавлат Янги Зеландия, коммунистик Хитой ва пост-империал Япониянинг интеграциялашуви учун биринчи қадамдир.\nRCEP (Regional Comprehensive Economic Partnership, ёки Минтақавий кенг қамровли иқтисодий ҳамкорлик) сайёрадаги бошқа йирик эркин савдо ҳудудлари – Шимолий Америкадаги АҚШ, Канада ва Мексика ёки кўҳна қитъанинг 27 давлати иштирокидаги иттифоққа етишига ҳали анча бор.\nМасалан, янги келишув ишчилар ҳуқуқларига алоқадор эмас, турли мамлакатларда атроф-муҳит муҳофазаси ва интеллектуал мулк ҳуқуқи ҳимоясига турлича ёндашиш имконини беради.\nБундан ташқари, у савдо сиёсатининг бир қисмини иштирокчи давлатлар ихтиёрида қолдиради, яъни Хитой ёки Япония ўз бозорини маълум бир тақиқловчи божлар билан ҳимоя қилиши ва савдо эркинлигини қисман чеклаши мумкин. Шунингдек, баҳсларни ҳал қилишнинг умумий механизми ҳам кўзда тутилмаган.


Турли хил дардга йўлиқишимиз гуноҳларимиз кўплигиданми ёки бошқа сабаби ҳам борми? – Alhidoya.uz\n— Аллоҳнинг амрисиз зарра тикон ҳам кирмайди дейишади. Турли хил дардга йўлиқишимиз гуноҳларимиз кўплигиданми ёки бошқа сабаби ҳам борми?\n— Бугунги кунда мусулмон одам гирифтор бўлаётган ҳар қандай бало-офат, қийинчиликлар – улар умумий бўлсин, хос бўлсин – инсонларнинг зулми туфайли берилган илоҳий жазо деган тушунча пайдо бўлиб қолган. Кимдир бирор балога йўлиқса, у одам солиҳми, фосиқми, каттами, кичикми, балоғатга етганми, етмаганми, оқилми, мажнунми, масъулми, масъул эмасми, айбдорми, беайбми – фарқи йўқ, ҳаммаси қилган зулми ва гуноҳлари учун илоҳий жазо олибди, дейишади. Нимага бундай деяпсиз деб сўралса, Аллоҳ таолонинг “Сизга қайси бир мусибат етса, ўз қўлингиз қилган касбдандир”, деган ояти билан жавоб беришади (Шууро сураси, 30-оят).\nКалит сўзлар: гуноҳдарддардга йўлиқиш


Бундай лойиҳалар тизимдаги йирик саноат субъектларидан бири — Тахиатош иссиқлик электр станциясида ҳам амалга оширилаяпти. Умумий қуввати 730 МВт бўлган мазкур корхонада йилига 3,2 миллиард киловатт/соат электр энергияси ишлаб чиқарилиб, Қорақалпоғистон Республикаси ва Хоразм вилояти аҳолиси, шунингдек, ушбу ҳудуддаги ижтимоий-иқтисодий соҳа объектлари, саноат корхоналарига етказиб берилади.\nЎтган йили бу ерда белгиланганидан кўп, яъни 3 миллиард 214 миллион киловатт/соатдан зиёд электр энергияси ишлаб чиқарилган бўлса, жорий йилнинг 9 ойида бу кўрсаткич 2 миллиард 176 миллион киловатт/ соатни ташкил этди.\nКейинги йилларда корхонада технологик жараёнда тежамкорликка эришиш, бунинг учун истиқболли лойиҳаларни рўёбга чиқаришга алоҳида эътибор қаратилмоқда. Хусусан, ҳозирги пайтда Ўзбекистон Республикаси Биринчи Президенти Ислом Каримовнинг 2015 йил 18 июндаги қарорига мувофиқ, 230 — 280 МВт қувватдаги иккита буғ-газ қурилмасини қуриш инвестициявий лойиҳаси ҳаётга татбиқ этилмоқда.\n— Умумий қиймати 678,2 миллион АҚШ долларига тенг бўлган лойиҳа 2015 — 2021 йилларга мўлжалланган, — дейди “Тахиатош ИЭС” акциядорлик жамияти бош директори Бахит Мадреимов. — Бунинг натижасида нафақат хом ашё тежалади, балки электр энергияси ишлаб чиқариш қуввати ошади.\nЯқинда Ўзбекистон Республикаси Президенти вазифасини бажарувчи, мамлакатимиз Бош вазири Шавкат Мирзиёев корхонамизга ташрифи чоғида мазкур лойиҳани амалга ошириш бўйича олиб борилаётган ишлар билан танишар экан, унинг ўз муддатида ва сифатли бажарилиши юзасидан тегишли кўрсатмалар берди.\nДарҳақиқат, ушбу истиқболли лойиҳанинг энергетика тизимидаги аҳамияти жуда юқори. Жумладан, у тўлиқ рўёбга чиқарилгач, корхона қуввати 230 — 280 МВтга кўпаяди. Табиий газ сарфи 488 миллион куб метрга камаяди. Пировардида станциянинг умумий қуввати 930 МВтга етиб, электр энергияси ишлаб чиқариш ҳажми 3,3 миллиард киловатт/соатдан ошади.\nБу эса лойиҳа қимматбаҳо ресурсларни тежаш баробарида, электр энергиясига бўлган эҳтиёжни қондиришга ҳам хизмат қилиб, аҳоли турмуши янада фаровонлашади, деганидир.\nМазкур рукндаги бошқа мақолалар: « Кооперация алоқалари янада кенгаяди\tЎзбекистон мева-сабзавотлари экологик тозалиги ва витаминларга бойлиги билан дунё бозорида алоҳида эътироф этилади »


Юлдуз Усмонова ҳуқуқни муҳофаза қилиш идоралари ходимлари ва уларнинг ота-оналаридан яна бир бор узр сўради Ўзбекистон янгиликлари\nЮлдуз Усмонова ҳуқуқни муҳофаза қилиш идоралари ходимлари ва уларнинг ота-оналаридан яна бир бор узр сўради\n8 May 2020, 17:12\nЎзбекистон, Тошкент – Batafsil.uz ЯА. Юлдуз Усмонова ҳуқуқни муҳофаза қилиш идоралари ходимлари ва уларнинг ота-оналаридан яна бир бор узр сўраган. Хонанданинг кечириш сўраганини акс эттирувчи видеоролик Усмонованинг Instagram-аккаунтида эълон қилинган. Бу тўғрисида Batafsil.uz мухбири хабар бермоқда.\nАввалроқ ёзганимиздек, хонанда Сирдарё вилояти учун тўпланган инсонпарварлик ёрдамини тунгги пайтда юборишдан бош тортгани учун ҳуқуқ-тартибот идоралари ходимларини ҳақорат қилган. Юлдуз Усмонова ўз сўзларини камерага олиб, ижтимоий тармоқларда эълон қилган. Кейинчалик хонанда айтган сўзлари учун узр сўради.\nКечирим сўраб мурожаат қилган янги видеосида Юлдуз Усмонова ўйламасдан ва ғазабланиб кўп нарса айтиб юборганини тушунтирган. У шундай муқаддас ойда ҳуқуқ-тартибот идоралари ходимлари ва уларнинг ота-оналаридан кечирим сўраган. Актриса ўз хатосини тан олган ва бундай мураккаб кунларда бирлашиб, хафаларни унутишни илтимос қилган.\nХонанданинг ҳақоратли видеоси нафақат жамиятда катта шов-шувни, балки расмий идораларнинг ҳам салбий муносабатини келтириб чиқарди. Тошкент шаҳар ИИББ ушбу ҳодиса юзасидан расмий тергов ҳаракатини бошлаб юборди. Ички ишлар вазирлиги Юлдуз Усмонова ўзининг одобсизлигини намоён қилганлиги ва барча ҳуқуқ-тартибот ходимларини атайлаб ҳақорат этганлигини билдириб, унга нисбатан қонунга мувофиқ чоралар кўришга ваъда берган.\nМаданият вазирлиги ҳам актрисанининг ҳатти-ҳаракатини қоралаб, ички ишлар идоралари ходимлари икки ой давомида кечаю кундуз ишлаганини Юлдуз Усмоновага эслатиб ўтди.


комиссия - xabar.uz\nЎзбекистонда ЮНЕСКО ишлари бўйича миллий комиссия тузилади\nқарори билан ЮНЕСКО ишлари бўйича Ўзбекистон Республикаси миллий комиссияси тўғрисидаги низом тасдиқланди. Бу ҳақда Адлия вазирлигининг ... «Ҳуқуқий ахборот» канали хабар берди. Низомга мувофиқ, қуйидагилар комиссия фаолиятининг асосий йўналишлари этиб белгиланди: таълим; илм-фан; маданият; оммавий ...\nҲукумат ис газидан ўлимлар сони ортаётганидан ташвишда. Очилбой Раматов бошчилигида комиссия тузилди\nва иситиш тизимларини текшириш ва назорат қилиш бўйича ҳукумат комиссияси тузилган. Шунга мос равишда вилоят ва туманларда ҳам намунавий ...\nХотин-қизлар қўмитаси раиси янги коммиссияга раҳбарлик қилади\nқилинган конвенцияларини амалга ошириш бўйича Республика идоралараро комиссия тузилди. комиссияга Бош вазир ўринбосари – Хотин-қизлар қўмитаси ... вазир ўринбосари – Хотин-қизлар қўмитаси раиси раҳбарлик қилади. комиссия Халқаро меҳнат ташкилоти конвенциялари нормаларини ижро этиш бўйича ...\nОлий Мажлис Қонунчилик палатаси Спикери ва Сенат Раиси навбати билан янги комиссияга раислик қилади\nқарорига мувофиқ Судлар мустақиллигини таъминлашга кўмаклашувчи комиссия тузилди. Бу ҳақда «Ҳуқуқий ахборот» канали хабар берди. Ташкил ... ҳақда «Ҳуқуқий ахборот» канали хабар берди. Ташкил этилган мазкур комиссия: судлар ва судьялар мустақиллигини таъминлашга қаратилган қонун ...\nЖурналистнинг орқасида кими бор… ёхуд «текшир-текшир»дан мақсад нима?\nўз саҳифасида чиқиши, «Жамият» газетасида чоп этилган «комиссия «мудҳиш хато»ни топди» («Хаbar.uz» ахборот сайтида ҳам эълон қилинди) ... атрофида қора булутлар пайдо бўла бошлади. Отам ишлаётган мактабни «комиссия» босди. Текширувчилар вилоят халқ таълими бошқармасидан экан. ...\nкомиссия «мудҳиш хато»ни топди\nатрофида қора булутлар пайдо бўла бошлади. Отам ишлаётган мактабни «комиссия» босди. Текширувчилар ҳам вилоят халқ таълими бошқармасидан бўлиб, ...\nҲарна-да, ҳарна... ёхуд «ишнинг кўзини биладиган одам»\nака, ҳарна», деб олади ўша пулларни... «Юқори ташкилотдан комиссия келяпти!» деган гапни эшитган чиқарсиз. Қулоққа қўрқинчли эшитилади-я? ... кўп бўлса-да, сувдан қуруқ чиқиб кетаверишади. Чунки улар комиссияни кутиб олиш, улар учун зиёфат ташкиллаштириш, совға-саломлар ...


ИнтерФУТБОЛ :: Қиматга тушган хатолик...\nҚиматга тушган хатолик...\nНафақат Ла Лига, балки халқаро аренада ҳам ўз ўрни, мавқеига эга бўлган «Валенсия» якунланган мавсум камтарона 9-ўрин билан чекланди. Табиийки, бу омадсизлик «кўршапалаклар» мухлисларини қаттиқ ранжитди ва улар клуб президенти истеъфосини талаб қила бошладилар. Чунки у жамоа сардори ва етакчи футболчиларни арзимас сариқ чақага сотиб юборди. Аслида носозлик охирги 10 йилликдаги энг муваффақиятли мураббийнинг лавозимидан четлатилиши билан бошланган эди...\nЖамоани қайси жин чалди?\nТиғиз воқеалар оқимида «Валенсия» ярим ҳимоячилари Франсис Коклен ва Даниэль Парехо атиги 20 млн. евро эвазига «Вильярреал»га ўтишганини кўпчилик сезмай қолгандир. Бунинг асосий сабаби - «коса остидаги нимкоса»да. Лекин мазкур трансферлар «Месталья»нинг садоқатли мухлисларини карахт ҳолатга солди. Парехо - «Валенсия» сардори ва чинакам етакчи. У жамоадаги 9 йиллик фаолиятида Европанинг энг зўр таянч ярим ҳимоячилари сафига қўшилди. 31 ёшли фахрийга «Барселона» бежиз жиддий қизиқиш билдиргани йўқ, ҳар ҳолда. Бироқ клуб мутасаддилари бунга аҳамият беришмади ва июль ойида сардорни трансферга қўйишди. Таажжубки, тажрибали ўйинчини 12 млн. еврога сотишди. Ваҳоланки, унинг бозор баҳоси анча баланд эди - 28 млн. Дани ортидан Франсис Коклен ҳам «сариқ сув ости кемаси ғаввослари» сафидан жой олди. Тўғри, буниси юлдуз эмас, лекин жамоанинг муҳим ўйинчиларидан бири эди. Ачинарлиси, трансфернинг сабаби спортга оид эмас.\nПарехонинг дил изҳори\nДанига мухлислар билан хайрлашиш имкониятини ҳам беришмади. Шу боисми, футболчи уларга «Инстаграм» орқали мурожаат қилди: «Фаолиятимни айнан «Валенсия»да якунлашим ҳақида агентимга кўп бора айтганман. Ахир ҳаётим шу клубда ўтди, 2 нафар фарзандим Валенсияда дунёга келди, 9 йил шу шаҳар тузини ичдим. Клубдан ўзим истамаган ҳолда, маъюс ва ғамгин кетяпман. Лекин «Валенсия» либосида ўйнаганим, бор куч-маҳоратимни сарфлаганим билан фахрланаман. Ўғлим яхши кўрадиган жамоамдан нега кетаётганимни сўради. Саволи қалбимни эзиб юборди. Бу жуда ачинарли ҳол. Бола эканда, унга нима дея олардим? Вақти келиб, ўзи тушуниб олар. Айни пайт «Валенсия» мен учун энг яхши клуб, унга ўхшаганини кўрган эмасман. Аммо келажакда ҳаммаси ўзгариши мумкин».\nКўнгилсизлик 2019 йилнинг сентябрида, клуб президенти Питер Лим жамоа бош мураббийи Марселино Гарсия Торални истеъфога чиқариши билан бошланди. «Валенсия» бу мутахассис қўл остида Сильва, Вилья ва Мата давридан кейинги энг сифатли ўйинни намойиш этатганди: ички чемпионатда 4-ўринни олди, 11 йиллик танаффусдан кейин Испания кубогини ютди ва ЕЛ ярим финалига чиқди. Шунга қарамай, Марселино лавозимидан четлатилди - «Барселона»га қарши сафар учрашувига 3 кун, ЧЛ доирасида «Челси» билан бўладиган баҳсга 1 ҳафта қолган паллада! Сабаби оддий - ҳокимият учун кураш. Сингапурлик миллиардер Питер Лим 2014 йили клуб акцияларини харид қилиш орқали «Валенсия»ни инқироз ҳолатидан қутқариб қолди. Бироқ уни бошқаришга вақти йўқ эди. Чунки асосан Сингапурда яшар жамоа фаолияти футболдан анча олис ёрдамчилар тасарруфида эди. Тез орада Лим билан дўстлашиб олган Жорже Мендеш «Месталья»га нафақат футболчи мижозлари, балки мураббийларни ҳам йўллай бошлади. Бу 2017 йили мураббийликни ўз зиммасига олган Марселинога ёқмади. У спорт директори Матео Алемани билан ҳамкорликда трансфер режаларини ишлаб чиқди, аста-секин рисоладагидек жамоа шакллантирди: Кондогбия, Гуэдеш, Коклен, Паулиста ва бошқа бир қатор футболчилар ҳозир ҳам таркибда. Табиийки, мураббийнинг ўжарлиги Мендеш ва унинг таъсири остидаги Лимни мутлақо қониқтирмасди. Шу баҳона мутасаддилар Марселино мўлжаллаб юрган Рафинья Алькантара трансферига изн беришмади, ҳужумчи Родригони сотиб юборишларига бир баҳя қолди. Натижада Марселино матбуот анжуманида раҳбариятни танқид остига олди: «Менга ваъдалар бериб, амалда аксини қиляптилар. Жамоанинг ўсишини таъминлаш учун универсал ҳужумкор ярим ҳимоячи керак. Рафиньяни кўз остига олиб қўйгандим. Энди 4-ўринни эгаллашимиз осон эмас. «Атлетик», «Реал Сосьедад» ва «Бетис» ўз таркибини кучайтирди. Ваҳоланки, бу жамоалар еврокубок мусобақаларида қатнашмайди. Бизни муҳим беллашувлар кутмоқда, аммо таркиб ҳали тўлиқ шаклланган эмас». Марселино шундан кейин лавозимидан четлатилди... Футболчилар устозларини қўлларидан келганича ҳимоя қилишди. Айниқса, сардор Парехо раҳбариятга таъсир кўрсатишга уриниб кўрди. Афтидан, сардорнинг шу фаоллиги охир-оқибат, трансферга қўйилишига сабаб бўлган кўринади. Ферран Торреснинг 27 млн. эвазига «Манчестер Сити»га сотилгани ҳам мухлисларни ранжитди. Клуб вакиллари бу трансферни коронавирус туфайли юзага келган молиявий муаммолар билан изоҳлашди. Бироқ фанатлар лақма эмаслар, бу «лағмон»га ишонмадилар. Улар тинимсиз равишда ижтимоий тармоқларда раҳбариятни танқид қилмоқдалар. Лимнинг қизи «Бу бизнинг клубимиз, нимани истасак, шуни қиламиз» қабилидаги сўзларидан кейин эса, «даҳанаки» жанглар совуқ уруш мақомини олди...\nМухлислар 12 август куни «Валенсия»ни «дафн» этишди. 500 нафардан кўпроқ фанат «Месталья» яқинида тўпланиб, раҳбарият истеъфосини талаб қилувчи сўзлар битилган мотам баннерларини намойиш этди, шамлар ёқилди. Фанатлар кўз ёшларини тиёлмадилар. Миш-мишларга кўра, Питер Лим клубга харидор қидирмоқда. Radio Taronia хабарига кўра, «Валенсия» борасида 3 киши таклиф берган. Қисқаси, клуб президенти жамоатчилик фикрига қарши боришни истамаяпти. Бу тўғри. Акс ҳолда, зиддият оғир оқибатларга олиб келиши ҳеч гап эмас.


Вафот этган бола шафоатчи бўладими?\n14:16 / 24.04.2016 2464 pdf Ўқиш режими + -\nМен «Агар фарзанд туғилиб вояга етмасдан ўлса, қиёмат кунида ота-онасига шафоатчи бўлади» деган маънодаги ҳадисни эшитдим. Агар малол келмаса, ушбу ҳадисни шарҳлаб берсангиз.\nЖАВОБ: Бажонидил. Расулуллоҳ соллаллоҳу алайҳи васаллам: «Албатта сиқт (балоғатга етмай ўлган бола) ота-онасини дўзахга киритган чоғда Роббиси ила тортишади. Шунда унга: «Эй Роббиси ила тортишувчи бола, ота-онангни жаннатга кирит», дейилади», деганлар (Ибн Можа ривоят қилган). Демак, кичиклигида ўлиб кетган ёш болалар қиёматда ота-оналарига шафоатчи бўлишар экан (Аллоҳ билувчидир).\nАйтилган жойга бормасликнинг ҳукми нима?\n14:15 / 24.04.2016 2328\nКимлар осий саналади?\n14:17 / 24.04.2016 5437\nОбҳаво маълумотини эшитса ва бошқаларга уни етказса, гуноҳ бўладимиЖАВОБ Бисмиллаҳир Роҳманир РоҳиймЙўқ, гуноҳ бўлмайди. Обҳаво маълумоти ғайбнинг хабари эмас. давоми...\n2021 21:18 / 24.04.2016\nСаволМен ИншаАллоҳ шифокор бўлмоқчиман. Гиппократ қасамини ичса бўладимиЖавобШайх Муҳаммад Содиқ Муҳаммад ЮсуфМусулмонларнинг ўзларининг қасамлари бор.\n4572 09:05 / 16.11.2017\nСаволШайх ҳазратлари вилоятлардан тошкентга кунда одам ташиб кира қилаётганлар юлда ва тошкентда намозни қаср ўқийдимиЖавобШайх Муҳаммад Содиқ Муҳаммад Юсуф Ҳа.\n2687 08:55 / 07.01.2018\nБиз шуни кўп кузатамизки, ҳажга борган кишиларнинг эҳроми ва вафот этган кишиларнинг кафани ҳам оқ рангда бўлади. Савол шундай нега кафан ва эҳром оқ рангдаЖАВОБ давоми...\n2339 21:10 / 24.04.2016\n72 17:00 / 04 март\n105 17:27 / 03 март\n54281 11:58 / 10.10.2018\n67625 11:56 / 10.10.2018\n7657 16:57 / 17.05.2019\n18122 15:03 / 10.03.2020


Андижоннинг гавжум деҳқон бозорларидаги нархлар қандай?\n15 март куни Ўзбекистонда коронавирус аниқланиши ортидан бирламчи истеъмол товарларига бўлган талаб ошди. Ўша кунлари коронавирус пандемияси туфайли одамлар саросимага тушди. Деҳқон бозорлари ва озиқ-овқат билан савдо қилувчи дўконларда навбатлар пайдо бўлди, нархлар кўтарилганига ҳам гувоҳ бўлдик.\nКоронавирус хавфи бошлангач, орадан 25 кун ўтгач бозордаги бугунги нархлар билан танишиш учун Андижон шаҳридаги Марказий деҳқон бозори ва «Янги бозор» деҳқон бозорларида бўлдик.\nМарказий деҳқон бозоридаги нархлар\nБозор дарвозаси олдида кирувчиларнинг тана ҳарорати ўлчанмоқда. Картошка ва бошқа маҳсулотларга навбатлар йўқ.\nБозордаги нархлар қуйидагича:\nКартошка – 5000-6000 сўм\nПиёз – 2000-3000 сўм\nСабзи – 1500-2000 сўм\nЎсимлик ёғи (5 килоли идишда) – 48-50 минг сўмгача (1 килоли идишда – 9 минг сўм).\nБозор маъмурияти ташкил қилган ярмаркага ҳам ўтдик. Сотувда маҳаллий арзон нархдаги буғдой уни ва картошкага кўзимиз тушди. Уннинг нархи 2800 сўмдан (бир харидорга кўпи билан 5 кг), картошка эса 4500 сўмдан сотилмоқда.\n«Янги бозор»да рўзғорбоп картошка 4 минг сўм экан\nАндижон шаҳридаги «Янги бозор» деҳқон бозорида ҳам нархлар мўътадил, харидорлар етарлича.\nБозордаги картошканинг нархи билан қизиқдик. Рўзғорбоп картошканинг бир килограмми 4000 сўм экан.\nБошқа асосий маҳсулотларнинг нархлари қуйидагича:\nКартошка (сара) – 5000-5500 сўм\nЎсимлик ёғи (1 килоли идишда) – 9 минг сўм\nБу ерда ҳам харидорлар сўнгги кунларда нархлардаги ўзгариш сезилмаганини, фақат айрим маҳсулотлар нархида бироз кўтарилиш кузатилганини айтишди.\nБозорлар жуда гавжум\nЭълон қилинган карантин ҳолати, юқумли коронавирус хавфи ҳақидаги мунтазам огоҳлантиришларга қарамай, деҳқон бозорлари одамлар билан тўла эканига гувоҳ бўлдик.\nАндижон вилояти марказига яқин туманларда фаолият юритувчи озиқ-овқат дўконлари маҳсулотларни «Жаҳон бозори» ёнидаги «Деҳқон бозори» дея аталувчи улгуржи бозордан олиб кетади. Мазкур бозор ҳам сотувчи ва харидорлар билан гавжум.\nКарантин даврида туман ва шаҳар ҳокимликлари томонидан аҳоли учун биринчи навбатдаги истеъмол товарларини жойларга автодўконларда етказиб бериш ишлари ҳам амалга ошириляпти. Шу йўналишдаги ишларни кўламини ошириш, бизнингча, бозорларда одамлар кўп тўпланишининг олдини олишга ёрдам беради.


Кўпчиликнинг ўриндан қўзғалмай бирор бир жойга саёҳат қилиш орзуси ҳар қачонгидан яқин. Etihad Airways авиакомпанияси бу йўналишда ҳаммани ортда қолдирди ва А380 бортида бутун бошли хоналарни яратди. Авиацион сураткаш Марина Лисцева ана шундай лайнерда саёҳат қилишни таклиф этади, деб хабар беради kun.uz.\nБир йилдан ортиқроқ вақт илгари авиакомпания самолёт кўринишини бироз ўзгартирганди, энг биринчи бўялган борт А380 бўлди: БАА байроғи ва гербининг ўрнига килга турли рангдаги учбурчаклардан иборат расм чизилди.\nА380 аэробуси - икки қаватли, 4 хил ўринли: иқтисодий, бизнес, биринчи тоифа ва қароргоҳ. Юқори палубада люкслар жойлашган.\nИкки йўловчига мўлжалланган қароргоҳ зинадан ўнг томонда жойлашган. 12 квадрат метрли майдонда 3 хона мавжуд: меҳмонхона (ошхона ва кинозал шунинг ичида), ётоқхона ва ҳаммом ҳамда ҳожатхона. Қароргоҳда Лондоннинг Savoy меҳмонхонасида таҳсил олган ходимлар хизмат кўрсатмоқда.\nБундай қароргоҳда, масалан, Абу Дабидан Лондонга парвоз қилиш 77 минг дирҳамни ташкил қилади. Шуниси диққатга сазоворки, бир йилга мўлжалланган чипталар аллақачон харид қилиб бўлинган.\nБир йўловчига мўлжалланган биринчи тоифа салони бироз "оддийроқ" кўринишга эга: унинг майдони тахминан 5 квадрат метрдан иборат. Худди ўша йўналишдаги чипта - Абу-Даби - Лондон, 31-36дирҳамни ташкил қилади.\nТўсиқни тушириб, ёнингиздаги қўшнингиз билан мулоқот қилиш мумкин. Англашмовчиликларга йўл қўйилмаслик учун тўсиқнинг иккинчи ярми туширилмайди.\nБизнес-тоифага ўтамиз. Бу ерда ҳар бир киши ўзига ажратилган тўсиқли жойда ўтиради, бу тўсиқни пультни босиб кўтариш мумкин. Кресло горизонтал кровать ҳолатига келтирилади.\nЙўловчи тўплами - пайпоқлар, тиш чёткаси, тароқ ва йўлда керак бўлувчи бошқа анжомлар.\nСамолёт думидаги юқори палубада дам олиш хонаси мавжуд - бизнес-тоифадаги йўловчилар учун бар ва диванлар.\nПастга тушамиз ва иқтисод-тоифага назар соламиз. Ниҳоят, кимдир ёстиқчаларни янада қулай қилишнинг уддасидан чиқибди.\nЙўловчи ва борт кузатувчилари учун фавқулодда чиқиш жойлари.\nБошқарув кабинаси ортида экипажнинг дам олиш жойлари мавжуд. Бу ерда экипаж аъзолари 1-2 соат мизғиб олиши учун кресло ва ётадиган жой бор.\nЁқимли парвоз тилаймиз!\nСуратлар: Марина Лысцева\nҳашаматли энг фото самолёт саёҳатга отланамиз Дунёдаги бортида


Бугун мамлакатимизда ҳудудларни комплекс ижтимоий-иқтисодий ривожлантириш, аҳоли турмушида учраётган муаммоларни аниқлаш ва бартараф этиш устувор вазифага айланди. Бу борада Қарши шаҳридаги 3-сектор ҳудудида қатор ибратли ишлар амалга оширилмоқда.\nШаҳар ИИОФМБ бошлиғи, подполковник Фаррух Ибрагимов раҳбарлигидаги секторга 13 та маҳалла фуқаролар йиғини бириктирилган. Мазкур маҳаллаларда\n5360 та хонадон мавжуд.\nЖорий йилнинг дастлабки чораги давомида 26 та мутасадди ташкилот вакилларидан иборат ишчи гуруҳ ҳудуддаги хонадонларда бўлиб, мавжуд аҳволни ўрганиб чиқишди. Бу жараёнда 147 та маиший ва ижтимоий аҳамиятга молик муаммо аниқланиб, шундан 117 таси жойида ҳал этилгани эътиборга лойиқ, албатта. Аниқланган муаммоларнинг 30 таси молиявий масалалар билан боғлиқлиги ва муайян вақт талаб этиши инобатга олинган ҳолда, мутасадди идораларга ҳал қилиш учун юборилиб, ижроси назоратга олинди.\n«Нуристон» маҳалла фуқаролар йиғинидаги 13-уйда истиқомат қилувчи фуқаролар кейинги пайтда ичимлик суви таъминотида узилишлар бўлаётгани юзасидан сектор раҳбарига мурожаат қилишди. Ишчи гуруҳ аъзолари ва шаҳар «Сувоқава» корхонаси мутахассислари ҳолатни ўрганиб чиқиб, сув тақсимлаш ускуналарида носозлик борлигини аниқлашди ва муаммо тезда бартараф этилди.\nЁшларни иш билан таъминлаш, банк кредитлари ажратиш борасида ҳам муайян ишлар амалга оширилди. Аниқроғи, 198 кишига кредит ажратилиб, фуқаролар бандлиги таъминланди.\nСектор кесимида амалга оширилган ишлар натижасида жорий йилнинг уч ойи мобайнида шаҳар ҳудудида содир этилган жиноятлар сони 24 тага ёки 20,1 фоизга камайди. «Янги турмуш» ва «Отчопар» маҳалла фуқаролар йиғинларида умуман жиноятчиликка йўл қўйилмаган бўлса, Беклар, Гунгон ва Алишер Навоий номли маҳаллаларда жиноятлар сони сезиларли даражада қисқарди.\nВояга етмаганлар ўртасида ҳуқуқбузарликлар ва жиноятчиликнинг олдини олиш мақсадида мунтазам равишда ҳар ҳафтанинг сешанба ва жума кунлари «Ўсмир» профилактик тадбири уюштирилаётир. Ўтган уч ойда\n24 маротаба ўтказилган тадбирларда 136 нафар вояга етмаган дарс машғулотларига қатнашмаётгани, тиланчилик, бозорларда савдо-сотиқ, аравакашлик билан шуғулланиб юргани аниқланди. Улар билан профилактик суҳбатлар ўтказилди.\nЎғрилик ва фирибгарлик жиноятларини содир этган шахсларнинг рўйхати шакллантирилиб, уларни иш билан таъминлаш, жамоатчилик назоратини ўрнатиш каби манзилли ишлар мунтазам амалга ошириб келинмоқда. Натижада ўғрилик жинояти 50 фоизга, фирибгарлик 8 тадан 3 тага камайишига эришилди.


ФАРЗАНДЛАР ЭҲТИРОМИ – Telegraph\nЎрта асрнинг олтмишинчи йилларида адабиётга кириб келган шоир Шамси Одил 1931 йилда Каттақўрғон шаҳрида туғилган. Низомий номидаги Тошкент давлат педагогика институтини филология факультетини тугатган бўлажак шоир дастлабки иш фаолиятини Каттақўрғонда ўқитувчиликдан бошлаган. Кейинчалик туман халқ маорифида ходим, “Ўқитувчилар” (ҳозирги “Маърифат”) газетасида мухбир, Ўзбекистон энциклопедиясида катта илмий ходим, “Ёш гвардия” (ҳозирги “Янги аср авлоди”) нашриётида муҳаррир, бўлим мудири вазифаларида ишлаган Шамси Одил умрининг охиригача Ғафур Ғулом нашриётида катта муҳаррир вазифасида фаолият юритган.\nШамси Одилни моҳир таржимон сифатида ҳам биладилар. Жаҳонга машҳур ижодкорлар Рабиндранат Тагор, С.Маршак, Р.Ҳамзатов, Қ.Қулиев, Ф.Алиеваларнинг бир қатор шеърлари шоир таржимасида ўзбек ўқувчилари қўлига етиб борган. Шамси Одил 1992 йилда Тошкент шаҳрида вафот этган.\nБугун, Мустақиллигимизнинг 28 йиллиги арафасида каттақўрғонлик истеъдодли шоир, маориф ходими, журналист, камтарин ва ажойиб инсон Шамси Одилнинг хотираси унинг оила аъзолари, маҳалладошлари ва шогирдлари томонидан улуғланди. Шоирнинг фарзандлари томонидан “Баланд чордара” маҳалласидаги Шамси Одил номи берилган кўча бошига ёдгорлик лавҳаси ўрнатилди. Шоирнинг хонадонига йиғилган унинг яқинлари, маҳалла фаоллари, шогирдлари Нафас Дусанов, Фазилат Абдуллаева, Каттақўрғон туманидан ташриф буюрган ижодкорлар Азиза Боймуродова, Гулноза Сатторова, Темурбек Тоиров, Замира Темирова ҳамда Садоқат Ҳамроевалар шоир ҳақидаги хотираларини ўртоқлашдилар ва кеча қизғин мушоира сифатида давом этди.\nШоирнинг қизлари Зайнаб опанинг айтишларича, у кишининг туғилган жойлари Каттақўрғонга меҳрлари жуда баланд бўлган. Умрларининг охиригача Тшкентда яшаб ўтган бўлсаларда доим Каттақўрғонга қайтиб келиш истаги билан яшаганлар.\n-Бир танишимнинг маслаҳати билан отамнинг турли йилларда чоп этилган китобларидан айрим шеърларини йиғиб тўплам қилишга киришдим. Бу осон эмас экан. Бу ҳамманинг ҳам қўлидан келавермас экан. Қолаверса, ўғиллик ҳис-туйғуларини қоғозга тушириш анча қийинлигини дилдан ҳис қилдим. Отам фоний дунёни тарк этиб, биз фарзандлар армонда қолдик. Бизнинг ютуқларимизни, роҳатимизни кўрмай ўтиб кетдилар. Шахсан менинг армонларим кўп. Ота-онангизни тириклигида қадрига етинг, авайланг, асранг, орзу-ҳавасини амалга оширинг,- дейди шоирнинг ўғиллари Қамариддин Одилов.\nХотира кечасига ташриф буюрганларга шоирнинг шеърлари, достонлари ва эртакларидан иборат бўлган “Умр қўшиғи” номли тўплами тақдим этилди.\nКечага шаҳар ҳокими ўринбосари, Хотин-қизлар қўмитаси раиси Феруза Рахимова ҳамда шаҳар ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари Даврон Рахмоновлар иштирок этдилар.


06:51 / 09.10.2018 693 pdf Ўқиш режими + -\nЎтган асрда европаликлар орасида «Ислом дини фикрий ҳаракатларнинг душмани бўлган, барча илмий ва фалсафий ҳаракатларга қарши кураш очган», деган нотўғри фикр тарқалган эди. Ушбу фикрнинг тўғри ёки нотўғри эканлигини Қуръон таълимоти ва тарихий ҳужжатлар асосида исбот қилишга ҳаракат қиламиз.\nҲақиқатни олганда, илмга қарши уруш очганлар бошқа динларнинг пешволари бўлган. Тарихчиларнинг бир овоздан таъкидлашларича, табиий илм уламолари ўрта асрларда Европада дин пешволари тарафидан қаттиқ таъқиб қилинганлар. Ўша вақтда дин пешволарига ва черков фикрларига тўғри келмаган фикрларни айтган олимлар ва мутафаккирларни суд қилиш учун алоҳида суд ҳайъатлари тузилган. Агар бирор олим черков фикрига тўғри келмаган фикрни айтса, уни тутиб келтириб, тавба қилдиришар ва иккинчи марта бундай гапни айтмасликка аҳднома олар эдилар. Агар ўша олим ўз фикрини иккинчи марта такрорласа, уни тутиб олиб, тириклайин ёқиб юборишар ёки баланд жойдан чуқурликка ташлашар эди. Ўрта асрларда кўпгина улуғ олимлар мана шундай жаҳолат қурбонига айланган эдилар. Мазкур ҳолат узоқ вақт давом этди. Протестант мазҳаби кенг тарқалиб, кўпгина давлатлар унга эргашганидан сўнг бу ҳолат ўз кучини йўқотди. Протестант мазҳаби одамларни ўзига жалб қилиш мақсадида фикр эркинлигига рухсат беришга мажбур бўлган эди. Шундай қилиб, илм ғалаба қилди. Лекин дин пешволаридан азоб чеккан илм эгалари дин пешволарининг ўзидангина ўч олиш билан кифояланиб қолмай, балки диндан ҳам ўч ола бошладилар. Баъзи бир содда диний китобларни мазах қилиб, уларни «ибтидоий жамоа давридаги кишиларнинг фикри» деб атадилар. Қулай фурсат топилиши билан динни ҳурматсизлаш, топташ пайида бўлдилар. Бу иш охири бориб диндан юз ўгириш ва динсизликнинг тарқалишига сабаб бўлди. Ҳаттоки баъзилар «Диндорлик жоҳилликдир», деган фикрга ҳам бордилар. Бу ҳақда тўлиқроқ тасаввурга эга бўлиш учун XIX асрда нашр этилган қомуслардан бирида дин пешволари ҳақида нималар ёзилганига бир назар солишнинг ўзи кифоя: «Маълумки, инсон табиати ақлга тўғри келадиган нарсаларга ишонишни хоҳлайди. Улар (дин пешволари) «Йўқ!» дейдилар ва инсон ақлини яхши билан ёмонни, адолат билан зулмни ажратиш ҳаққидан маҳрум қилишга уринадилар. Ақл кўзини кўр қилиб бўлганларидан сўнг мўъжизаларни ҳам оддий нарса қилиб, оқни қора, яхшини ёмон қилиб кўрсатаверадилар. Шундай қилиб, дин одамларни кўр-кўрона итоатга чақиради. Агар улардан «Кимга итоат қиламиз, элимизгами ёки табиий вазифаларимизгами, ёки қалбдаги ҳиссиётларимизгами?» деб сўрасанг, улар: «Булар билан ишинг бўлмасин, сенинг вазифанг итоат қилиш», дейишади».\nБу кўпроқ бошқа динларга тегишли гаплар. Аммо Ислом мусулмонларга тараққиёт йўлида юришни фарз қилган, кишиларни илмга ундаган, чунки инсон шахсиятини илмдан бошқа нарса тўғри йўлга сола олмайди, тараққиётга ҳам эриштира олмайди. Илмга қизиқтириш борасида Аллоҳ Қуръони каримда шундай дейди:\nﯳ ﯴ ﯵ ﯶ ﯷ ﯸ ﯹ ﯺﯻ ﯼ ﯽ ﯾ ﯿﰀ\nБошқа бир оятда илмли кишилар Аллоҳнинг ҳузурида бошқалардан кўра юқори даражада туришлари очиқ-ойдин айтилган:\nﰈ ﰉ ﰊ ﰋ ﰌ ﰍ ﰎ ﰏ ﰐ\n«Аллоҳ сизлардан иймон келтирганларни, хусусан, илмга берилганларни даражаларга кўтарур» (Мужодала сураси, 11-оят).\nАллоҳ Ўзининг ягоналигига ҳам илмли кишиларни гувоҳ қилган:\nМазкур оятда Аллоҳ илмли кишиларнинг шоҳидлигини фаришталарнинг шоҳидлиги билан тенглаштирган. Бу эса илмли кишиларнинг ҳурмати Аллоҳнинг ҳузурида нақадар юқори эканлигини кўрсатади. Аксинча, Қуръон илмсизларни танқид қилади:\n«Аллоҳ билмайдиганларнинг қалбларига ана шундай қилиб тамға босур» (Рум сураси, 59-оят).\nҚуръон илмнинг чегараси йўқ эканлигини ҳам баён қилиб ўтган:\n«Ҳар бир илм эгаси устидан ўта билувчи бор» (Юсуф сураси, 76-оят).\nБу оятнинг маъноси: олимлар ўз илмлари билан мағрурланиб, ўз устида ишлашни тарк этмасинлар, доимо уларни ҳам биров танқид қилиб қолишига ўзларини тайёрлаб турсинлар, демакдир. Қуръон мусулмонларни барча нарсанинг ҳақиқатини билиш учун доимо илм пайида бўлишга чақиради:\n«...ва: «Роббим, илмимни зиёда қилгин», дегин» (Тоҳа сураси, 114-оят).\nИслом кишиларни илмга чақириш билан кифояланиб қолган эмас, балки уларга ақлий ва фикрий ҳаракатсизликнинг олдини олиш асосларини ҳам кўрсатиб берган.\n09:36 / 09.10.2018 972\n09:43 / 09.10.2018 801\n1010 12:10 / 28 апрель\n1062 21:00 / 13 февраль\n364 20:10 / 11 май\n280 16:28 / 15 июль\n371 13:46 / 10 июль


ПРЕЗИДЕНТ ЎСИМЛИК МОДДАЛАРИ КИМЁСИ ИНСТИТУТИНИ РИВОЖЛАНТИРИШ БЎЙИЧА ТОПШИРИҚЛАР БЕРДИ\nЎзбекистон Республикаси Президенти Шавкат Мирзиёев 6 апрель куни Ўзбекистон Фанлар академиясининг академик С.Ю.Юнусов номидаги Ўсимлик моддалари кимёси институтига ташриф буюрди. Бу ҳақда давлатимиз раҳбари Матбуот хизмати хабар бермоқда.\nБу ерда тажриба-ишлаб чиқариш жараёни халқаро GMP стандартига мувофиқ модернизация қилинмоқда. Бунинг натижасида йилига 500 тоннадан зиёд ўсимлик хомашёсини чуқур қайта ишлаш имконияти яратилади. Жорий йилдан 30 дан ортиқ табиий тоза, импорт ўрнини босувчи ва экспортбоп дори воситалари ишлаб чиқариш йўлга қўйилади.\nДавлатимиз раҳбари дастлаб мазкур корхона билан танишди. Олимларимиз томонидан тайёрланган ўсимлик моддаларини кўздан кечирди.\nШавкат Мирзиёев дори субстанциялари фармацевтика саноатининг асосий омили эканини, бунинг учун ўсимликларни чуқур қайта ишлаш, жаҳон илмий ютуқларини ўрганиб, маҳаллийлаштириш даражасини ошириш бўйича мунтазам изланиш зарурлигини таъкидлади. Ўсимлик моддалари кимёси институтини ривожлантиришга доир алоҳида қарор тайёрлаш бўйича топшириқ берди.


УЕФА президенти: ЕЧЛда видео такрорлар тизими киритилмайди\n26 февраль, 2018, 20:25\nУЕФА президенти Александр Чеферин еврокубогларда қачон видео такрорларни киритишни айтиб ўтди.\n- Халқаро футбол ассоциацияларнинг кенгашида(IFAB) бу борада музокаралар олиб борилишини биламан. Ўйлашимча, ЕЧЛда видео такрорларни (VAR) ишлатишга улар рози бўлмайдилар. Шуни таъкидлашим лозимки, кеийнги мавсум Европа чемпионлар лигасига VAR тизими киритилмайди.\nАлбатта, бу янгиликга мени ҳеч қандай қаршилигим йўқ, аммо биз бу тизимнинг ишлашини ҳаммга тушунтиришимиз керак, аввалам бор мухлисларга. Россияда бўлиб ўтадиган Жаҳон чемпионати бизга VARнинг қай тарзда фаолият кўрсатиш учун ажойиб имконият, - дея Чефериннинг сўзларидан иқтибос келтиради ТАСС нашри.


- кичик чаноқ аъзоларининг инфекцион-яллиғланиш касалликлари, шу жумладан аборт ва операциялардан кейинги олдини олиш;\n- буйраклар ва сийдик чиқариш йўлларининг инфекциялари: сурункали ва ўткир пиелонефрит, цистит, уретрит, простатит, эпидидимит, шу жумладан асоратланган ва қайталанувчи;\n- жинсий йўли орқали юқадиган инфекциялар: хламидиоз, микоплазмоз, гонорея, трихомониаз, аралаш инфекциялар (микст-инфекция);\n- нафас йўлларининг инфекциялари: ўткир бронхит, сурункали бронхитнинг зўрайиши, пневмония, инфекцияланган бронхоэктазлар, ўпка абсцесси, плевра эмпиемаси;\n- ЛОР-аъзоларининг инфекциялари: синусит, ташқи ва ўрта отит, мастоидит;\n- суяклар ва бўғимларнинг инфекциялари;\n- қорин бўшлиғининг инфекциялари; диарея, бактериал ва протозой микроорганизмлар билан чақиртирилган.\nОрципол таблеткалар № 10.\nОрципол ичга, 1 таблеткадан 2 марта кунига, овқатдан олдин ёки овқатдан 2 соат кейин, чайнамасдан қабул қилинади.\nОрципол - антимикроб ва протозойларга қарши мажмуавий препарат бўлиб, фармакологик таъсири, унинг таркибига кирувчи компонентлар: ципрофлоксацин (II авлод фторхинолонларининг ҳосиласи) ва орнидазол (5-нитроимидазолнинг ҳосиласи) нинг хусусиятлари билан боғлиқ. Микроорганизмларга ўсиш ва тинч ҳолатида таъсир қилади. Микробларга қарши кенг таъсир доирасига эга, қатор граммусбат ва грамманфий микроорганизмларга нисбатан фаол. Ципрофлоксацин МИЙ дан тез сўрилади. Биокираолишлиги 70-80%. Орнидазол перорал қабул қилинганидан сўнг тез сўрилади. Биокираолишлиги 90%.\nЦипрофлоксацин ёки орнидазолга юқори сезувчанлик, ҳомиладорлик ва лактация даври; болалар ва 15 ёшгача бўлган ўсмирлар; МНТ ва ўткир неврологик касалликларда.\nКўнгил айниши, қусиш, диарея, қорин оғриғи; бош оғриғи, бош айланиши, уйқуни бузилиши; эозинофилия, лейкопения, нейтропения, тромбоцитлар сонини ўзгариши; аллергик реакциялар ва фотосезувчанлик.\nЦипрофлоксацин ва теофиллинни бир вақтда қабул қилиш, ножўя таъсирлар пайдо бўлишига олиб келади. Орнидазол кумарин қатори перорал антикоагулянтларнинг таъсирини потенциялайди, бу дозани тегишли равишда тўғрилашни талаб этади. Орнидазол векуроний бромидининг мушакларни бўшаштирувчи таъсирини узайтиради. Ципрофлоксацин ва варфаринни бир вақтда қўллаш, охиргисининг таъсирини кучайтириши мумкин. Антацидлар, ҳамда алюминий, рух, темир ва магний ионларини сақловчи препаратларни бир вақтда қабул қилиш, ципрофлоксациннинг сўрилишини пасайишини чақириши мумкин, шунинг учун бу препаратларни буюришлар орасидаги интервал камида 4 соат бўлиши керак.\nБуйраклар фаолияти бузилган пациентларда дозалаш тартибини тўғрилаш талаб этилади. Кекса ёшдаги пациентларда, бош мия томирларининг атеросклерозида, мияда қон айланишини бузилишида, тутқаноқда, номаълум этиологияли тиришиш синдромида эҳтиёткорлик билан қўлланади.


Дунё бўйлаб тарқалаётган коронавируснинг янги штамми ҳақида нималар маълум?\n01.01.2021 | 14:51\nКоронавируснинг янги штамми ҳақида дастлабки маълумотларга кўра, у олдингисидан 70 фоизга кучлироқ, яъни у тез тарқалади. Ушбу штамм ҳозиргача 10 га яқин мамлакатда аниқланди.\nЛондонда декабрь ойида коронавирус юқтирганларнинг 60 фоизида ушбу штамм аниқланган. Ноябрда эса бу кўрсаткич 28 фоизга тенг бўлган. Ҳозирда ушбу штамм COVID-19’нинг бошқа штаммларини ўрнини эгалламоқда.\nПандемия давомида бошқа штаммлар ҳам олдингиларини сиқиб чиқарган. Масалан, Хитойнинг Ухан шаҳрида аниқланган Л-штамми аҳоли орасида ёз охиридан бери кенг тарқалмаяпти. Чунки унинг ўрнини ундан кейин пайдо бўлган «муваффақиятли» штаммлар эгаллаган.\nҲозирда ушбу штамм ўлим ҳолатларининг кескинлашувига сабаб бўла олиши борасида аниқ далил ёки маълумотлар йўқ. Ушбу штамм ҳали ўрганилмоқда. Шунингдек, олимлар ҳам ушбу штаммнинг вакцинация жараёнига, самарадорлигига жиддий таъсири бўлмайди дейишмоқда.\nКоронавирус янги штаммининг асосий хавфи эълон қилинди\nАввалроқ Ўзбекистон коронавируснинг янги штамми сабаб 8 та давлат билан авиақатновларни тўхтатгани ҳақида хабар берилганди. Шунингдек, Ўзбекистон Соғлиқни сақлаш вазирлиги коронавируснинг янги тури ҳақида биринчи марта маълумот берган.


Ван Перси 35 ёшида футболчилик фаолиятини якунлади (видео)\n13 май, 2019, 17:25\nТеглар:Робин ван Перси | Фейеноорд\nУ қадрдон жамоасига қайтди ва шу ерда бутсаларини михга илди.\nГолландиялик машҳур ҳужумчи Робин ван Перси ўзининг футболчилик фаолиятини расман якунлади.\nКеча Голландия чемпионатининг 34-туридан ўрин олган “Фейеноорд” ҳамда “Ден Хаагом” (0:2) жамоалари баҳси 35 ёшли футболчи учун сўнгги расмий ўйин бўлди. Ўйиндан сўнг ҳар иккала жамоа аъзолари унга ҳурмат йўлакчасини ташкил этиб беришди.\nМаълумот учун, ван Перси фаолиятини “Фейеноорд”да (2001-2004) бошлаган, кейин эса “Арсенал” (2004-2012), “Манчестер Юнайтед” (2012-2015) ва “Фенербахче” (2015-2018) каби жамоаларда тўп сурди. 2018 йилнинг ёзида эса яна ўзининг қадрдон жамоаси “Фейеноорд”га қайтиб келган эди.\nВан Перси Адвокат билан ишлайди\nВан Перси ҳужумчиларга гол уришни ўргатади\n"Фейеноорд" ван Перси учун хайрлашув учрашуви ташкил этади


18:08 / 30.05.2018 2803 pdf Ўқиш режими + -\nОлдинги мавзудан қайси амаллар кам бўлса, мақтовга сазоворлигини билиб олдик. Ҳаётий зарурат туфайли кўп бўлиши мақталадиган амалларга зурриёт ва обрў-эътибор киради. Тарихда ўтган барча пайғамбарлар шариатида, оқиллар ва донишмандлар наздида серфарзандлик комиллик ва эркаклик қуввати белгиси эканлигига бир овоздан иттифоқ қилинган. Ҳар бир инсон гуноҳ-маъсиятдан сақланиши, иффат ва поклик асосида ҳаёт кечириш, кўзни тийиш, уй ва жамият ҳаётидаги шарт-шароит тақозосига кўра ўзаро ҳамкорлик қилиш, ўз наслини боқий қолдириш, бошга ғам-ташвиш ё қийинчилик тушганда дардлашиш, кексалик, ожизлик, касаллик вақтида суянчиқ бўлиши учун оила қуришга буюрилади. Бу эса суннат ва қадимий одатдир. Шунинг учун Ислом шариати бошқа илоҳий шариатлар каби оила қуришга тарғиб қилади. Чунки никоҳ пайғамбарлар суннати ва оламларнинг Робби Аллоҳ таоло рози бўладиган йўлдир.\nИйсо алайҳиссалом нафс риёзатига берилиб, ўзларини Аллоҳ йўлига даъват учун бағишлаганлари боис уйланмаган эди. У зот бирон жойда муқим яшамас, бир маконда тунамас, шаҳарма-шаҳар кўчиб юрар эди.\nПайғамбаримиз алайҳиссалоту вассалом эса уйланиш билан ибодатни жамладилар. Уйланган аёллари у зотни Робблари тоатидан машғул қилиб қўймади. Балки аёлларига қўрғон бўлиб, ҳақларини адо қилдилар. Дин илмлари ва бажариш лозим ҳукмларни аёлларига таълим бериб, ҳидоятга бошлаганликлари учун солиҳ амаллари ва савоблари янада зиёда бўлди. Аёллар у зотнинг дунёвий насибаларидан эмаслигини ўзлари очиқ-ойдин айтганлар. Ҳадиси шарифлардан бирида шундай марҳамат қилдилар: «Дунёларингиздан менга аёллар ва хушбўйлик яхши кўрсатилди. Кўзимнинг қувончи намоздадир». Мазкур ҳадисда феъл мажҳул нисбатда келтирилган. Бу эса ушбу нарсаларни яхши кўришлари туғма хусусият эканига далолат қилади. Бунга худди мажбурдек эдилар. Бу ҳадис далолатига кўра, аёллар ва хушбўйлик бошқалар учун дунё неъматлари бўлса, у зот учун савоб бериладиган, даражани кўтарадиган ухровий ишлардир. Шу билан бирга, ҳаромдан тийилиш, иффатни сақлаш, нафс васвасаларини кетказиш, бемаъни ўй-хаёлларни йўқотишда умматларига гўзал намуна бўлиш маънолари ҳам муҳим ўрин тутади.\nОбрў-эътибор инсонлар орасида мақталади. Одамларнинг ҳурматига сазовор бўлишни, обрў қозонишни хоҳламайдиган киши бўлмаса керак. Аллоҳ таоло Ийсо алайҳиссаломни «Дунё ва охиратда обрўли» дея таърифлайди. Кибру ҳаво, манманлик ва ўзига бино қўймай, камтарлиги билан ажралиб турган кишининг шуҳратга эга бўлиши афзалдир. Агар ғурурга берилишдан қўрқса, хокисорлик йўлини тутгани маъқул. Бундайлар учун баланд мавқе яхшилик келтирмайди.\nИмом Ҳоким ва Абу Нуъайм Абу Ҳурайра розияллоҳу анҳудан келтирган ривоятда Расулуллоҳ соллаллоҳу алайҳи васаллам: «Кўпинча сочлари тўзиган, чанг босган, эски кийим кийган, кўримсиз одамлар борки, агар Аллоҳга дуо-илтижо қилса, Аллоҳ унинг дуо-илтижосини қабул қилади», деганлар.\n«Шамоилул Мустафо» китобидан.\n17:59 / 30.05.2018 1756\n18:21 / 30.05.2018 1858\n2145 17:03 / 09 февраль\n1667 13:30 / 05 июль\n3189 14:09 / 21.11.2018\n2610 17:06 / 05.12.2018


Дариябай Қайипов Хўжайли тумани ҳокими бўлгач ишни нимадан бошлади?- Kruz.uz\nДариябай Қайипов Хўжайли тумани ҳокими бўлгач ишни нимадан бошлади?\n17:11, 16.02.2018 949 0 Хожели тумани\n«KRuz.uz» сайти Хўжайли тумани ҳокими Дариябай Қайипов билан суҳбат уюштирди.\nЖурналист Фурқат Юсупов Дариябай Қайиповга ҳоким бўлганидан кейин ишни нимадан бошлагани ҳақида савол берди. Ҳоким эса бу саволга қуйидагича жавоб қайтарди.\n«Биринчи навбатда тумандаги энг катта муаммони ҳал қилишга эътибор қаратдим. Биринчи муаммоимиз бу ишсизлик. Ундан кейин турар-жойлар ва газ таъминоти бўйича муаммолар кўп эди. Президентимизга ва Жўқорғи Кенгес раисига катта раҳмат. Газ масаласи бўйич катта ўзгаришлар бўлди. Шунинг ҳисобидан минглаб хонадонларга газ етиб борди.\nИшсизлик бўйича гапирадиган бўлсам, Президентимизнинг 3262-сонли қарори асосида ўтган йили бир кунда 1506 одамни иш билан таъминладик. Лекин ҳали бандлик бўйича муаммоларни тўла бартараф этдик дея олмайман. Ҳали муаммоларимиз бор. Бироқ олдингига нисбатан бироз бўлса ҳам енгиллашди.\nЎтган йили ҳисобидан 550 квартира қурилгани билан халқни уй-жой билан таъминлаш бўйича талабини ҳали қаноатлантирдик дея олмайман. Биз ер ўрни бўйича 3 та жойда 30 гектар ерни белгилаб олдик. Ушбу масалани ҳам ҳал қила олсак, халқимизнинг оғирини янада енгил қилардик", дейди Д.Қайипов.\n«Туркман мактабини ҳашар йўли билан таъмирладик» - Хўжайли тумани ҳокими >>>\n«Экспорт ҳажмини икки баробарга кўпайтирдик» – Хўжайли тумани ҳокими >>>\n«Агросаноат маркази»да 70 млрд сўмга яқин қурилиш ишлари олиб бориляпти» – Хўжайли тумани ҳокими >>>\n«Хўжайлида 20 та кўп қаватли уй қурилади, бозор реконструкция қилинади» – туман ҳокими >>>\n«Хўжайлида 100 км жойга газ тортилди» – туман ҳокими >>>\nДариябай ҚайиповДариябай Қайипов билан интервьюХўжайлиХўжайли тумани ҳокимиҳокимҳоким билан суҳбат


Бугун тиббиёт ходимлари байрами кунини шифокор, ҳамшира, умуман тиббиёт соҳасининг қай бир вакили борки, ўз иш жойида ёки оила даврасида нишонламоқда.\nКасб байрамини нишонлаётганлар орасида яна шундай бир аёл ҳам борки, биз уни шифокор эмас, кўпроқ тажрибали раҳбар, хотин-қизлар масаласида барчамизга яхши таниш бўлиб қолган инсон сифатида биламиз.\nДемак, навбатдаги суҳбатдошимиз – тиббиёт фанлари доктори Элмира Боситхонова.\nСоғлиқни сақлаш вазири ўринбосари билан суҳбатимиз аввалгиларидан фарқли равишда тизимдаги муаммолар, топшириқлар ижроси ва шу кабилар ҳақида эмас, балки бир шифокор ҳаёти, бу касбнинг ўзига хос мураккабликлари, шифокор ўзбек аёлининг қувонч-у ташвишлари ҳамда унинг раҳбарлик даражасига кўтарилиб боришдаги паст-у баландликка тўла йиллар ҳақида.\n— Элмира опа, нима учун касб сифатида айнан шифокорликни танлагансиз ва бу соҳага кириб келишингиз, шифокорликдаги илк йилларингизни қандай эслайсиз?\n— Инсонда касб ҳақида орзунинг пайдо бўлиши оиладаги муҳитга боғлиқ. Менинг отам шифокор бўлган. У киши Тошкент тиббиёт институтида ўқитувчи эди. 35 ёшида иш жойида юрак хуружидан вафот этган. Ўша пайтда мен 9 ёшда эдим.\nМактабда аъло баҳоларга ўқиганман. Кўпроқ математика фанига қизиқардим. 8-синфлигимда аммаларим мендан келгусида қайси касбни эгалламоқчи эканлигимни сўрашганида, математик бўламан, деб жавоб берган эдим. Шунда улар: «Йўқ, қиз болага математик бўлиш ярашмайди, сен ота касбни давом эттириб, шифокор бўласан», дейишган. Ва менга отамнинг қандай инсон бўлгани ҳақида аниқ тушунча беришган.\nШундан кейин ўзим ҳам ота касбни давом эттиришни хоҳладим ва 1975 йил Тошкент тиббиёт институтига ўқишга кирдим. Ўзим кўз шифокори бўлишни хоҳлаганман, лекин 5-курс охирида касблар тақсимланаётганда мен туғруқхонада эдим ва шунинг учун тўғридан тўғри шошилинч тиббий ёрдам бўлимига тақсимлаб юборишган.\nШошилинч ёрдам касалхонасида ишлаб юрганимда реанимация бўлимига мутахассис зарур бўлиб қолди ва мен устозим, профессор, хирург Надежда исмли устозимнинг тавсияси билан реанимация бўлимига ишга ўтдим.\nУмуман, тасодифлар ва оиладаги тавсияларга кўра шу касбга кириб келганман.\n— Шифокорлар соҳага кириб келаётганда Гиппократ қасамини ичишади. Бу сиз учун нимани англатади?\n— Қасам – менинг тушунчамга кўра, қилаётган хатти-ҳаракатларда алоҳида тартиб-интизомга амал қилишга мажбур бўлинганда ичилади.\nМасалан, ҳарбийлар ҳам ўзларининг уставига риоя қилишга қасам ичишади ва агар бу қасамга амал қилишмаса, катта хатога йўл қўйишган ёки жиноят қилишган бўлишади. Тиббиёт соҳаси ҳам инсонларнинг ҳаёти билан боғлиқ.\nКосметолог ёки ўқитувчиларда қасам ичиш йўқ, лекин тиббиётчиларда бор. Чунки тиббиёт соҳасида ҳам ҳарбийларда бўлгани каби раҳбар айтган ишни аниқ бажариш керак.\nБир шифокор билимли бўлса, у битта касални тузатиб беради ва ёки ўз хатоси билан бир одамнинг ўлимига ёки асоратли дардга сабаб бўлади.\nМана, сиз билан ҳозир вазир ўринбосари, соғлиқни сақлаш тизими ташкилотчиси сифатида гаплашиб турибман. Айнан соғлиқни сақлаш ташкилотчисининг ёмони бутун тизимни парокандаликка учратиши мумкин. Яхшиси эса минглаб, миллионлаб аҳолининг саломатлигини сақлаб қолиши мумкин.\n— Ўтган вақт давомида, ҳаёт сизни қачондир шу қасамга қарши боришга мажбур қилган пайтлар ҳам бўлдими?\n— Мажбур қиладиган вақтлари бўлади ва шунинг учун ҳам қасам ичилади. Масалан, бир сафар бош мия жароҳати бўлган беморда жисмоний зўриқиш бўлди ва у жуда хавфли ҳаракатлар қила бошлади. Биз уни тинчлантиришга ҳаракат қилишимиз, қўл-оёғини ушлаб туришимиз керак эди. Қарангки, ўша вақтда мен учинчи фарзандимга ҳомиладор эдим. Ҳомиладор аёл аслида бундай ҳолатдан узоқроқ бўлиши керак, чунки бемор ўз ҳаракатлари билан сенга зарба бериб қолиши мумкин. Лекин мен шунда ҳам қўрқмасдан беморни ушлаб туриб, ўзига зарар етказмаслиги учун барча чорани кўрганман.\nБундан ташқари, бир сафар шифохонамизга 13 ёшдаги, Дилдора исмли қизни олиб келишганди. У самолётнинг парвоз вақтидаги силкиниши туфайли олдидаги ўриндиққа қорни билан урилган экан. Бунинг оқибатида Дилдоранинг буйраги ёрилиб кетган эди. Биз уни операция қилиб, бир буйрагини олиб ташладик. Аммо вақт ўтиб унда гемоглабин миқдори тушиб кета бошлади. Аниқ эсимда, гемоглабин 36гача тушганди. Бу пайтда унга шошилинч қон қуйиш керак эди. Аммо биласизки, қасамимизга кўра беморга тўғридан тўғри қон қуйиш мумкин эмас. Шунда унинг отаси ёнимга келиб, менинг қоним қизимникига тўғри келади, меникини олиб қуйинг, барча масъулиятни ўз зиммамга оламан, деганди. Мен эса, йўқ, сиз жавоб беролмайсиз, барчасини ўз зиммамга оламан, дея тўғридан тўғри қизга қон қуйдим ва у соғайиб кетди.\nЭнг қувонарлиси шундаки, 8 йилдан кейин Дилдоранинг отаси мен қизимни турмушга беряпман, дея тўйга таклифнома ташлаб кетди.\nГиппократ қасами беморга нисбатан хиёнат қилмасликни талаб қилади ва мен бу қасамёдни бузмаганимдан мамнунман.\n— Элмира опа, сиз кўп йиллар хотин-қизлар қўмитаси раиси сифатида ҳам ишладингиз. Шифокорликдан бу тизимга ўтишингиз, қўмита раисига айланишингиз ва ўша вазифадаги фаолиятингиз ҳақида гапириб берсангиз.\n— Мен реанимация бўлимида 10 йил оддий шифокор, 10 йил бўлим мудири бўлиб ишладим. 2002 йилдан эса ўзим 20 йил олдин келган тез тиббий ёрдам шифохонасининг бош шифокори бўлдим.\n2004 йилда ҳам шифокор сифатида Тошкент шаҳар кенгашига депутат бўлиб сайландим. Бир куни президентимиз Тошкент шаҳридаги ишлар билан танишадиган ва мана шу танишувда бизнинг туман ҳокимини ҳам алмаштирадиган бўлди.\nЎша пайтларда ҳозирги президентимиз Шавкат Мирзиёев Бош вазир эди. У киши шаҳар кенгашидаги барча депутатлар қатори мен билан ҳам тумандаги ишлар ва ҳоким масаласида суҳбат ўтказди.\nШунда Бош вазирга айтгандимки: «Туман ҳокими менинг сайлов участкамда яшайди, менга овоз берган, кўз очиб кўрган ҳокимим, у киши ҳақида бирор ёмон гап айтолмайман. Лекин давлат раҳбари шунга қарор қилган эканми, демак вазият шуни талаб қиляпти. Туманга қурилишни яхши билган, шу ишларни йўлга қўя оладиган ҳоким керак». Ўша вақтда Бош вазир менинг сўзларимни биринчи президентимизга етказган экан.\nДепутатлик йилларимдан бирида мени биринчи президент қабулига чақиришди. Биринчи президентимиз билан учрашдим. Учрашувда Ислом Каримов менга турли хил саволлар берди.\nМасалан, аёлларнинг раҳбарликка келиши, лавозимга ўтирган аёлларда салбий ўзгаришлар бўлиши ва ҳоказо.\nУчрашувдан чиққандан кейин яна Бош вазир қабулига кирдим. Шавкат Мирзиёевнинг айтишича, биринчи президентимиз Бош вазирга: «Эсингдами, бир неча йил аввал бир депутат аёл ҳақида гапиргандинг, ўша аёлни суҳбатга чақир», деган эканлар.\nХулоса қилиш мумкинки, биринчи президентимиз Ислом Каримов ҳар бир масалада жуда зийрак ва кучли хотира эгаси эди.\nБу хотин-қизлар қўмитаси раислиги учун бўлган суҳбат эди ва биринчи президентимизда яхши таассурот уйғота олдим шекилли, раисликка тасдиқландим.\n— Хотин-қизлар қўмитаси раиси сифатида қабул қилган қайси қарорингиз сиз учун энг қийини бўлган?\n— Бош вазир ёрдамчиси сифатида менда аёлларнинг соғлом турмуш тарзига катта аҳамият берилиши керак, деган фикр бор эди. Бу иш эса Соғлиқни сақлаш вазирлиги билан боғлиқ эди. Сабаби бу бизнинг ваколатимизга кирмас эди. Ўшанда ҳамкорлик алоқаларини йўлга қўйиш жараёни жуда қийин кечганди.\n— Қачондир шифокорлик касбини танлаганингизга афсусланган пайтларингиз ҳам бўлганми?\n— Сизга қанчалик ғалати туюлмасин ва бунга ўзим ҳам ҳайрон қоламан, бундай ҳолат бўлмаган. Чунки менинг атрофимда буюк устозлар, дунёдаги энг яхши она ва ота, дунёдаги энг яхши умр йўлдош бўлган ва бугун чексиз шукрона билан айтаманки, дунёдаги энг яхши фарзандлар онасиман. Уларда мени қўллаб-қувватлаш учун ҳар доим керакли сўзлар, тутиб туришга елка бор. Умуман. Ҳар доим атрофимда яхши одамлар бўлган. Улар касбимдан афсусланишимга йўл қўйишмаган. Мен бу касбни танлаганимдан чексиз миннатдорман.\nҲозир икки фарзандим ҳам шифокор. Биласизми, мен қачон ғурурландим? Covid-19 пандемияси вақтида бир фарзандим менга қўнғироқ қилиб, «она, мен Covid шифохонасига кириб кетяпман. Бормасликни виждоним қабул қилмаяпти», деди. Мен шунда бахтиёрлигимни сездим. Демак, мен касбимни қанчалик севсам, фарзандларим ҳам ишини шунчалик яхши кўрар экан. Мен уларни атайлаб фидойи бўл деб гапирмаганман. Унинг ўзидан-ўзи менга шу қарорини айтганда шифокор, она ва раҳбар сифатида чексиз баҳтёр эканлигимни билдим.\nШунинг учун ҳеч қачон афсусланиш бўлмаган, ғурур, ғурур ва яна ғурур.\n— Пандемия даврида кўпчилик ўзбек тиббиёт тизими ва унинг камчиликлари ҳақида салбий фикр билдирмоқда. Бу каби муносабатларни қандай қабул қиласиз?\n— Бу мен учун жуда оғриқли ва мен бунинг сабабларини ҳам яхши биламан. Мен аҳоли томонидан айтилаётган камчилик ва хатоларни ўзим ҳам кўрганман. Тизимдаги бу каби хато ва камчиликларнинг олдини олиш ва тўғрилашга тизимдаги раҳбарлардан бири сифатида ҳаракат қилмоқдаман.\n— Бугун ўзбекистонлик шифокорларни, сизнингча, қайси муаммолар энг кўп қийнамоқда?\n— Нафақат шифокорлардаги, балки соғлиқни сақлаш тизимидаги энг катта муаммолар бу – ходимларнинг касбий малакаси ва шунингдек, соҳага ахборот технологияларини кенг жорий қилиш.\n— Тиббиёт ходимларига қандай байрам табрикларингиз бор?\n— Бугунги кун соҳадаги устозлар, дўстлар ва пандемия давридаги курашда жонларини фидо қилган қаҳрамон шифокорларни эслаш, ёд этиш куни. Ўтганларнинг руҳлари шод бўлсин.\nҲамкасбларимга эса ўзи танлаган касбдан ҳар доим ғурурланиб юришини тилайман. Барча тиббиёт ходимларига оилавий тинчлик, хотиржамлик ва сиҳат-саломатлик тилайман. Улар шундай шифокорлар бўлишсинки, фарзандлари ҳам уларни кўриб, шифокор бўлишни орзу қилсин.


“.UZ” миллий домени ҳудудида 65 000 тадан ортиқ домен номлари фаолият кўрсатмоқда - Terabayt.Uz\nЖорий йилда “.UZ” миллий домени ҳудудида 24.1 % ўсиш суръати кузатилган ва 23 482 тадан кўпроқ янги доменлар рўйхатга олинган. Шунингдек, улардан ўчирилган доменлар сони – 10959 тани ташкил этади. Якунланаётган йилда “.UZ” домени ҳудудида фаолиятда бўлган доменларнинг умумий сони – 65 000 тадан ортиқ домен номларини ташкил этади.\nМаълумот ўрнида айтиш керакки, 2018 йилда “UZINFOCOM ягона интегратори” МЧЖнинг Рўйхатга олувчи сифатида домен номларини рўйхатга олиш бўйича фаолиятини тўхтатди. Ушбу қарор “UZINFOCOM ягона интегратори” МЧЖнинг .UZ доменида рўйхатга олувчилар ва Маъмурият ўртасидаги аниқ тақсимланган функцияга риоя этилиши, рўйхатга олувчиларнинг рақобатбардош тармоғини ривожлантириш, домен номларини рўйхатга олиш ва қўллаб-қувватлаш бўйича хизматларни марказлашмаган тизимга ўтказиш юзасидан чора-тадбирларни амалга ошириш, шунингдек, рақобат муҳитини таъминлаш, домен номларини рўйхатга олиш бозорида кўрсатилаётган хизматларнинг сони ва сифатини ошириш ҳамда .UZ ҳудуди асосий реестрини техник жиҳатдан қўллаб-қувватлашга кўмак беришини таъминлаши айтилмоқда.\nЎҚИНГ: «Uzinfocom» доменларни рўйхатга олиш фаолиятини тўхтатди\n#UZ домени #домен #.UZ


Мода узбекча куйлак | узбекча куйлак лозим фасонлари. 2020-03-29\nМода узбекча куйлак. Ўзбекча куйлак тикиш технологияси » To`qimachilik » Referat » Referat\nМода узбекча куйлак Rating: 7,5/10 965 reviews\nЎзбекча куйлак тикиш технологияси » To`qimachilik » Referat » Referat\nСаккизинчи, енгнинг чокини ён чокига тугрилаб, 0,5 см чок ёрдамида енг бурмасини елка чокига тугрилаб, бириктирма чок билан тикилади. Киши уз табиий нуксонларни сезиб, уни бошкаларга сезилмайдиган килиб кийинмоги керак, кийим танлаётганда ёшни хам унутмаслик лозим. Кишилик жамияти ривожида бу карашлар узгара боради, шу муносабат билан мода хам узлуксиз узгариб туради. Добро пожаловать мир документального кино, истории математика давыдов горбов микулина савельева ответы чартерные авиарейс. Бахя чок чеварликда кенг таркалган ва асосий чок булиб, махсулотнинг барча асосий кисмларини бириктириб, тикишда кулланилади.\nКуйлак фасонлари 2018 рынка\nКостюм орасталиги унинг безаклари, деталлари кисмларидаги уйгунлашган ранглар меъёри билан боглик. Бухоро ва Самарқанд оасесларига келсак, у эрда вертикал кесилган кўйлакларнинг. Куйлак фасонлари 2018 Вот файлы для нашего обменника гдз русскому 10 класс хлебинская, куйлак фасонлари 2018 новобранец группа: юзер сообщений: регистрация: 7. Яхши кийиниш узига хос санъатдир. Бир сўз билан айтганда, либос бу инсоннинг ташриф қоғозидир.\nАёллар узбекча куйлагини тикишда унинг модасига эътибор берган холда тикилади. Оддий бурмали, ёкасиз узбекча аёллар куйлагини тикиш технологияси билан танишиб чикамиз. Бурма хосил килиб олдинги кокетка кенглигига тенглаштирамиз, орка томонини хам худди шу усулда тайёрлаб оламиз. Бириктиришдан аввал куйлакнинг унгига енгнинг унгини куйиб тайёрлаб олинади. Тайёр булган куйлакни осилган иплари киркиб ташланиб, материалнинг турига эътибор берган холда дазмолланади. Бундай ҳолатларнинг олдини олиш учун сизга қуйидаги тавсиялар яқиндан ёрдам беради. Олтинчидан, куйлакнинг юбка кисмини иккита ён чоки 0,7 см кенгликда бириктирма чок ёрдамида тикиб чикилади, енг бошидан бурма хосил килинади.\nКуйлакнинг этак кисми тепчима чок ёрдамида 3 см ички томонига кайириб, тикиб чикилади. Узбекча куйлакни хамма деталлари бириктириб булгандан кейин, енг учи 2 см ичига букиб, бостирма чок билан тикилади. Кийинишда орасталикнинг тескариси дидсизлик белгиси сифатида намоён булувчи бачканаликдир. Кийимларнинг тикиш жараёнида материал турларига эътибор берган холда чок хакларини ташлаб, бахя чок, кайтарма чок, ёйма чок, босма чоклардан фойдаланиб кийимлар тикилади. Иш пайтида аёл жуда хам серхашам кийинса, узини куз-куз килаётган булади, атрофдагиларнинг кайфияти эътиборсизлик билан караётганини курсатади.\nТуник либослар баъзан тўпиқларга, тез-тез кенгайиб бораётган пастки қисмларга тўғри келди. Орасталик биринчи навбатда ансамблнинг, яъни кийим билан пойабзал, бош кийими, сумка, кулкоплар ранги ва шаклларнинг уйгунлиги демакдир. Турли хил рангларнинг узаро мувофиклигини - меъёрни бир моделда саклай билиш керак. Туртинчидан, куйлакнинг юпка кисмини аввал тугри тикиб олиб, сунгра бурма хосил киламиз. Баъзида қиммат ва энг бежирим тақинчоқ ҳам соҳибасига ярашмаслиги мумкин. Биринчи, улчам асосида тайёрланган андоза ёрдамида бичилган кийим деталларни оламиз.\nИнсоннинг руҳий ҳолати албатта унинг ташқи кўринишида ўз аксини топади. Бирданига ҳамма нарсани ташлаб юбориб, янгиларини сотиб олишга ҳар ким ҳам жазм этолмаслиги табиий. Бириктириб тикиладиган иккала кисмнинг унгини ичкари килиб куйилади, четлари текисланиб, зехдан матонинг хусусияти, чокнинг вазифаси, урнига караб 0,3-1,5 см ичкаридан тикилади. Аммо кийиниш услубингиз қандай бўлишидан қатъий назар, сиз ораста кийинишнинг уддасидан чиқишингиз лозим. Бу санъатни эгаллаши учун киши мода талабларига риоя килибгина колмай, уз эстетик дидини хам узлуксиз тарбиялаши керак, яхши дид, аввало орасталикда наомён булали. Орка томонини хам худди шу усулда тикиб чикилади. Сообщение 2 ми будемо вам вдячні, якщо ви розмістите нашу кнопку у себе сайті курсы курси программа.\nӮзбек миллий либослар расмлари — келин либослар — Ўзбекистон Эҳтимол, ўзбек аёлларининг энг қадимги кийимлари либос куйлак, шунингдек кенг шимлар бўлиши мумкин. Замонавий модадаги кийимда ранглар мазмун бир ёки икки рангдангина иборат була олмайди. Учинчидан, тайёр булган олдинги кокеткани деталларини, орка кокетка деталининг унги томонига куйиб, унинг устидан астар кисмини куйиб, 0,5 см чок билан елка ёки ёква умизларини бириктирма чок ёрдамида бириктириб чикамиз ва дазмоллаймиз. Иккинчи, олдинги кокеткани иккита ёка умизини авра-астарини бириктирма чок билан тикамиз. Кийим маълум давр ва ижтимоий шароитда кишиларнинг гузаллик хакидаги карашлари мужассамлашган мода билан боглик.\nБугун ёзги узун кўйлак ва сарафанлар билан бир қаторда турфа хил юбкалар ҳам аллақачон мода билан ҳамнафас аёл ва қизларимиз гардеробидан жой эгаллаган. Унинг ҳусну таровати, мафтункорлигига таъриф нафақат чиройли қомат ва оро берилган қошу кўз, балки қоматга мос танланган либос билан ҳам баҳоланади. Страница 1 18 ксп,ссп обновленка · география жа? Не тревожь мне чресла, кресло! Бунда қуйидаги қоидалар сизга кўмак беради. Бешинчидан, юбка кисмининг унгига кокетканинг унги кисмини куйиб, бурма терилган жойдан 0,7 см кенгликда бириктирма чок ёрдамида бириктириб чикамиз. Бу вазиятда биз, кўпинча, ташқи кўринишимиз, кийиниш услубимизга бироз ўзгариш киритиш ечимида тўхталамиз. Шундай экан, юбка танлашдаги бир нечта кичик тавсияларни билиш асло зарар қилмайди.\nАммо улар орасидан ўзимизга мос ва хосини танлаб олиш жуда қийин. Кийимни шакли ва куриниши у кийиладиган шароитга, мавсумга, кийинадиган кишининг ёши, гавдаси, машгулоти, иш турига боглик. Гдз 2 русский язык чуракова 3 часть 2018 Любил лишь тот, кто ввек с дороги не свернул, Кто счастлив был 09. Шу сабаб, дўконга кириб, тақинчоқлар билан тўлдирилган расталарни кўриб кўзимиз қувнайди. Орасталик билан кийилган кийим унинг аник шароитда муносиблиги, кишининг машгулоти, вокеа, мухит ва шу кабилар билан мувофиклиги хамдир. . Хар бир кийимнинг тикиш кетма-кетлиги мавжуд.


Канчельскис истеъфоси ҳақида нималар деди? » Lochinlar.UZ\nLochinlar.UZ » Интервью » Канчельскис истеъфоси ҳақида нималар деди?\nКанчельскис истеъфоси ҳақида нималар деди?\nКанчельскис “Навбаҳор” бош мураббийлигидан истеъфога чиқарилганидан хабарингиз бор. Россиялик мутахассис нега истеъфога чиқарилгани ва келажак режалари ҳақида гапириб ўтди.\n- “Шартномам бўйича агар биз пешқадам “Пахтакор”га мусобақа жадвалида рақобат қила олмасак, клуб мен билан келишувни бекор қилиш ҳуқуқига эга эди. Мени бу борада ҳеч қандай эътирозим йўқ, ҳаммаси эркакча бўлди.\nЭслатиб ўтамиз, Канчельскис "Навбаҳор"ни 2018 йилнинг кузидан буён бошқариб келаётган эди.скачать dle 10.4фильмы бесплатно


Қадимгиларнинг бир гапи бор: «яхши қиз маҳалласидан ортмайди». Ҳа, кўз олдида вояга етган қизларнинг бор-бўйидан яхши хабардор бўлган маҳалла аҳли уларни қўлдан чиқармасликка, келин қилишга ҳаракат қилган. Қизларнинг ота-онаси ҳам маҳалладошларнинг бундай таклифига учиб-қўниб рози бўлишган. Ҳарна, кўзининг оқу қораси, дилбанди яқинида яшашидан хурсанд бўлишган.\nБу тамойил асрлар ошиб, миллий турмуш тутумимизнинг бир парчаси бўлиб яшаб келди. Яхши-ёмон кунларда фарзанд ота-онадан, ота-она фарзанддан хабар олиб туриши нуқтаи назаридан ҳам «суягини хўрламайдиган султонлар» шундай йўл тутди. Ҳатто қўшни қишлоққа ҳам қиз бермайдиган оилалар ҳозир ҳам йўқ эмас. Олис жойларнинг турмуш тутуми, урф-одати, анъана ва қадриятлари тубдан фарқ қилишини мулоҳаза қилган ота-боболар ҳар бир дарахтнинг меваси ўз яқинига тушушини исгат ан бўлса, ажаб эмас. Бундай фарқлар сирасига тил, ҳуқуқий меъёрлар, эътиқод каби ҳаётдаги тамал тамойиллар ҳам кирадиган бўлса, вазият янада жиддий тус олади. Сабаби, ҳар бир ота-она ўз қизини бир умр ҳар жиҳатдан ҳимоя қила оладиган, ғамхўр, ҳақ-ҳуқуқларига эътиборли, па лаги тоза, чинакам мард йигитга ва шундай хонадонга узатишни истайди. Фарзандининг келажаги, ўзга жойда туп қўйиб, палак ёзиб кетиши шу каби омилларга боғлиқ эканини яхши билади.\nКипригида кўтариб вояга етказган қизи бошқа жойга боргач, хор бўлиб, топталиб яшашига бирон ота-она рози бўладими? Катта бойлик эвазига-чи?\nСўнгги пайтларда корейс миллатига мансуб кишиларга турмушга чиқиб Жанубий Кореяга кетган ўзбек аёллари қисмати ҳақидаги ташвишли ҳолатлар кўп муҳокамаларга сабаб бўлмоқда. Чет элнинг хўрозқандига маҳлиё бўлиб, шу йўлни танлаган ёшларнинг афсус-надоматлари ижтимоий тармоқларда кезиб юрибди. Бу ишларнинг асл сабабчиси шундай кўнгилсизликларга тушуб қолган аёлларнинг ўзи экани ҳам мулоҳаза қилиняпти. Фарзанди тақдирига бепарво ота-оналар ҳам шу сирага киритиляпти.\nБугун хорижга турмушга чиқиб кетган ҳамда пухта ўйланмай қилинган бу ишнинг жабрини чекаётган минглаб ватандошларимиз қисмати ҳақида масъул ташкилотлар балки амалий ишларга киришар. Бизнинг вазифамиз – қизларимизнинг аёллик шаъни, қадр-қиммати, ор-номуси биз учун қанчалик аҳамиятга эга эканига эътибор қаратишдир. Ҳар бир ота-она, ҳар бир оила, миллатнинг ҳар бир вакили бу масалани ўз шууридан ўтказиб кўриши зарур. «Пул, бойлик, сайру-саёҳат ва бошқа мезонлар инсоннинг ўзга тупроқларда хор бўлиб топталиши эвазига топилиши керакми?» деган савол кун тартибимиздаги асосий масалага айланиши керак. Миллатнинг миллат сифатида тараққий этиши, жаҳон айвонидаги ўрни ва мавқеи, давлатлараро муно сабатлари ҳамда дипломатик алоқаларида инсон ҳуқуқлари билан боғлиқ бу каби масалалар доимо жамоатчиликнинг диққат марказида бўлиб келади.\nГлобаллашув тегирмонининг нуқси, «оммавий маданият» ниқоби остида кириб келаётган бузғунчи тамойиллар мана шу тарзда энг қуйи бўғингача етиб боргани жуда ачинарлидир. Оқибатда бой берилган умр, аянчли тақдирлар, энг муҳим хусусиятларидан мосуво бўлаётган инсон қисмати юзага келяпти. Олдинига бошқа бир миллатнинг тили ва маданияти, урф-одатларини ўзимизникидан-да устун қўйишга ундаган кучлар бир кун келиб, инсонни бир йўла ўзлигидан ҳам айиришини ҳаётий мисоллар орқали гувоҳи бўлиб турибмиз. Ўзга дунёларга шунчаки маҳлиёлик, ўз ҳаётига қаноат қилмаслик, ўйламай қўйилган қадам, ор-номус, ҳақ-ҳуқуқ ва барча имконлардан маҳрум бўлиш билан якунланса, бундан ким қандай фойда топади?\nБир пайтлар иккинчи жаҳон уруши йиллари ва ундан сўнг уруш асоратлари туфайли етим ва бошпанасиз қолган минг-минглаб фарзандларга ота-боболаримиз уйидан жой берган. Қалбидаги меҳрини туҳфа қилиб яшаган. Ҳеч кимга қош чимириб қарамаган. «Нонимни ярим қилдинг», демаган. Бировнинг фарзандига шу қадар эҳтиром кўрсатган миллат бугун ўз қизининг тақдирига шу қадар бепарво бўлдими? Ўз уйига, ўз юртига сиғдира олмадими?\nБу каби оғриқли саволлар ҳар биримизнинг қалбимизни ларзага келтириши, ғафлатдан уйғотиши, ўзлигимизга қайтариши шарт.


Эрон Ислом инқилоби муҳофизлари корпусининг яна бир генерали ўлдирилди — Sof.uz\nЭрон Ислом инқилоби муҳофизлари корпусининг юқори мартабали аъзоси Фарҳод Дабириан жума куни Сурияда ўлдирилган. Бу ҳақда маҳаллий Фарс агентлигига таяниб Reuters хабар бермоқда.\nНашр ўз хабарида ўлим тафсилотларига батафсил тўхталмаган.\nФарс агентлигига кўра, Дабириан Дамашқ (Сурия) жанубидаги шиаларнинг муқаддас зиёратгоҳи “Сайида Зайнаб мақбараси” қўриқчиси ҳамда Муҳофизлар корпусининг Палмира (Сурия марказидаги қадимий шаҳар)даги кучлари раҳбари бўлган.\nИслом инқилоби муҳофизлари корпуси ҳамда улар қўллаб-қувватлайдиган Покистон, Афғонистон, Ливандаги прокси гуруҳлар тўққиз йилдан бери давом этиб келаётган фуқаролик урушида амалдаги президент Башар Асад режимига қарши курашади.\nReuters хабарига кўра, Муҳофизлар корпуси қўмондони “Сайида Зайнаб мақбараси” ҳудудида ўлдирилган.\nЖорий йилнинг 3 январ куни АҚШ ҳарбий ҳаво кучларининг Бағдод (Ироқ) аэропортига дронлар ёрдамида қилган ҳужуми натижасида Ислом инқилоби муҳофизлари корпусининг “Қудс” махсус бўлинмаси раҳбари Қосим Сулаймоний йўқ қилиниши ортидан Яқин Шарқда янги зиддиятлар вужудга келган эди.\nМавзуга доир: Эрдўған ва Путин Сурия бўйича бир тўхтамга келди\nСурия Эрон Яқин Шарқ Ислом Инқилоби муҳофизлари корпуси\n19.03 11:23 214 Жаҳон


Боғ-токзорларда апрель ойида бажариладиган агротехник тадбирлар | АгроОлам.Uz\nДомой Янгиликлар Боғ-токзорларда апрель ойида бажариладиган агротехник тадбирлар\nОлинажак ҳосилнинг сифатини оширишда дарахтларда тоқалаш усулини қўллашнинг аҳамияти катта. Тоқалаш қуйидагича бажарилади: агар мева бандида 4–5 та мева ҳосил бўлган бўлса, улар ичидан нимжон, ривожланиш даврида бир-бирига халақит берадиган довуччалар олиб ташланади. Агар битта мева бандида 4–5 тагача мева бўлса, улардан 2 тасини қолдирилиб, 2–3 таси олиб ташланади. Ушбу усулни дастлаб ўрик, шафтоли ва олхўри, сўнгра олма, нок, беҳи каби дарахтларда ўтказиш зарур.\nАкс ҳолда дарахтларда ҳаддан ташқари кўп мева бўлиб, дарахт ушбу меваларнинг яхши ривожланиши учун етарли миқдордаги озуқа моддалари билан таъминлай олмайди.\nБоғларда тоқалаш усули тўғри ташкил қилиниб, ўз вақтида бажарилса, дарахтлардаги мевалар яхши ривожланиб, йирик, бир хил шаклдаги ҳосил олишга эришилади.\nЖорий йил қиш ойларининг илиқ келганлиги боис кўпгина касаллик ва зараркунандаларнинг замбуруғлари ҳамда тухумлари сақланиб қолган бўлиб, уларнинг эрта ривожланиши кутилмоқда. Бунинг учун дарахтлар гуллаб бўлгач, тезлик билан уларни касалликлардан ҳимоя қилиш мақсадида Бордо суюқлигининг 1 фоизли эритмаси (100 л сувга 1 кг мис купороси ва шунча сўндирилмаган оҳак қўшилади)ни пуркаш зарур. Ушбу пуркашни 8–10 кун оралатиб, 1–2 марта қайтариш керак. Бундан ташқари чуқур таъсир этувчи фунгицидлар билан ишлаш ҳам яхши самара беради.\nБунинг учун дарахтлар гуллаб бўлгач “Топсин-М” препаратини 0,1% қилиб (1 л/га) сепилади. “Вектра” (0,3 л/га), “Байлетон” (0,2–0,3 л/га), “Фоликур” (0,25 л/га) препаратларидан ҳам фойдаланса бўлади.\nРезавор мевали экинлардан қулупнайзорларда ҳаво ҳароратининг кўтарилиши, тупроқда намлик меъёрида бўлган вақтда қулупнайзор қатор оралари культивация қилиниб, туп атрофлари қўлда юмшатилиб, бегона ўтлардан тозаланади. Қулупнай апрель ойининг бошларида қийғос гуллай бошлайди. Бу даврда ҳаво ҳарорати ва тупроқ намлигига қараб 1–2 марта суғорилади.\nҚорағатзорлар қатор оралари 25–30 см чуқурликда юмшатилиб, соф ҳолда гектарига 120–150 кг азотли, 90–120 кг фосфорли ўғит солиниб, суғорилади.\nТуп таглари 15–20 см чуқурликда юмшатилади ҳамда бегона ўтлардан тозаланади. Қорағат туплари қийғос гуллаётган вақтда бир марта суғорилади.\nИссиқхоналар ва хандакларда ўстирилаётган цитрус ўсимликлари (лимон, апельсин, мандарин) яхши ўсиб-ривожланиши ҳамда мева беришини яхшилаш мақсадида тупроқнинг намлик даражаси 70-80 фоизни ташкил этиши зарур. Март ойи охири-апрель бошларида цитрус ўсимликлари ғунчалай бошлайди. ўунчалаш босқичи кунлик ҳаво ҳарорати 18–20оС ҳамда тупроқ ҳарорати 14,5–17оС бўлганда 25–28 кун давом этади.\nАпрель ойи бошларида ҳаво ҳарорати 18–22оС бўлганда цитрус ўсимликлари гуллай бошлайди. Бу вақтда ўсимликларни озиқлантириш зарур бўлиб, ҳосилли дарахтларнинг ҳар бир тупи тагига 20–25 кг чириган гўнг ва 80–120 г азотли, 80–100 г фофорли ҳамда 40–60 г калийли ўғитлар солиниб, туп таглари 25–30 см чуқур юмшатилиб, сўнг суғорилади.\nЮқоридаги минерал ўғитларни иккига бўлиб икки муддатда: ярми март ойи охири-апрель бошида, қолган қисми май ойи охири-июнь бошларида берилади.\nЦитрус ўсимликлари гуллаётган вақтда дарахтларда гулларнинг яхши чангланиши учун иссиқхона дарчалари очилиб қўйилади, яъни иссиқхонани шамоллатиб туриш зарур.\nКейинги йиллари иссиқхоналарда цитрус ўсимликларининг гуллаш даврида гулбанди ҳашаротлар билан зарарланиши кузатилмоқда. Бунда цитрус ўсимликлари юмшоқ сохта қалқондор, ўсимлик битлари, шира, каналар билан зарарланади. Бу вақтда иссиқхоналарни шамоллатиш билан бирга зараркунандаларга қарши гуллашдан олдин ва гуллашдан сўнг кимёвий препаратлардан “Вэртемэкс” препаратининг 0,5–0,8 фоизли эритмаси 5–6 кун оралатиб 2 марта пуркалади. Бунда ўсимликнинг барча қисми, айниқса, баргларини пастки тарафидан ҳўллаш зарур. Қоракуясимон замбуруғлар барглар ювилганда кетмайди. Барглар 1 фоизли Бордо суюқлиги ёки 0,5 фоизли мис, хлор оксиди эритмаси билан қўшимча пуркалганда замбуруғлардан халос этилади.\nТокзорларда токлар ердан очилиб, симбағазларга кўтариб боғлангач, қатор оралари 25–30 см чуқурликда ҳайдалиб, туп атрофлари қўлда чопилиб юмшатилади.\nҚуриб қолган туплар ўрнини тўлдириш учун ток тупларида қолдирилган узун новдалардан пархама (пархиш) қилиб тўлдирилади.\nТок туплари симбағазларга кўтариб боғлангач, токзорларга 10–20 т/га гўнг, соф ҳолда 60 кг/га азотли, 45–50 кг/га фосфорли, 30 кг/га калий ўғитлари солиниб, суғорилади.\nТокзорларда касалликлар ривожланишининг олдини олиш мақсадида ток тупларида 2–3 та чинбарг шаклланиши билан оидиум, антракноз ва милдью касалликларига қарши Бордо суюқлиги ёки ООҚ (олтингугурт оҳак қайнатмаси) ишлатилади. Пуркаш муддатлари 2–3 та чинбарг пайдо бўлганда ООҚ билан иккинчи марта 10–12 кундан сўнг Бордо суюқлигининг 1 фоизли эритмаси ҳамда 12–15 кундан сўнг олтингугурт 25–30 кг/га ҳисобида чангланади.\nХ.Абдуллаева, Ж.Агзамходжаев, М.Исроилов,\nилмий ходимлар, Академик М.Мирзаев номли БУваВИТИ.